Avis juridique important

|

32002D0620

2002/620/ΕΚ: Απόφαση του Ευρωπαϊκού Κοινοβουλίου, του Συμβουλίου, της Επιτροπής, του Δικαστηρίου, του Ελεγκτικού Συνεδρίου, της Οικονομικής και Κοινωνικής Επιτροπής, της Επιτροπής των Περιφερειών και του ευρωπαίου διαμεσολαβητή, της 25ης Ιουλίου 2002, για την ίδρυση της υπηρεσίας επιλογής του προσωπικού των Ευρωπαϊκών Κοινοτήτων - Δήλωση του προεδρείου του Ευρωπαϊκού Κοινοβουλίου

Επίσημη Εφημερίδα αριθ. L 197 της 26/07/2002 σ. 0053 - 0055

Απόφαση του Ευρωπαϊκού Κοινοβουλίου, του Συμβουλίου, της Επιτροπής, του Δικαστηρίου, του Ελεγκτικού Συνεδρίου, της Οικονομικής και Κοινωνικής Επιτροπής, της Επιτροπής των Περιφερειών και του ευρωπαίου διαμεσολαβητήτης 25ης Ιουλίου 2002για την ίδρυση της υπηρεσίας επιλογής του προσωπικού των Ευρωπαϊκών Κοινοτήτων(2002/620/ΕΚ)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ, ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, ΤΟ ΔΙΚΑΣΤΗΡΙΟ, ΤΟ ΕΛΕΓΚΤΙΚΟ ΣΥΝΕΔΡΙΟ, Η ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ, Η ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ ΚΑΙ Ο ΕΥΡΩΠΑΙΟΣ ΔΙΑΜΕΣΟΛΑΒΗΤΗΣ,Έχοντας υπόψη:τον κανονισμό υπηρεσιακής καταστάσεως (ΚΥΚ) των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό των Κοινοτήτων αυτών, όπως καθορίστηκαν με τον κανονισμό (ΕΟΚ, Ευρατόμ, ΕΚΑΧ) αριθ. 259/68 του Συμβουλίου(1), όπως τροποποιήθηκε τελευταία από τον κανονισμό (ΕΚ, ΕΚΑΧ, Ευρατόμ) αριθ. 490/2002(2), και ιδίως το άρθρο 2 τρίτο εδάφιο του εν λόγω ΚΥΚ,τη γνώμη της επιτροπής του κανονισμού υπηρεσιακής κατάστασης,Εκτιμώντας τα ακόλουθα:(1) Είναι αναγκαίο, για λόγους αποτελεσματικότητας και οικονομίας στη χρησιμοποίηση των πόρων, να ανατεθούν σε κοινό διοργανικό φορέα τα μέσα που διατίθενται για την επιλογή των υπαλλήλων και του λοιπού προσωπικού των Ευρωπαϊκών Κοινοτήτων.(2) Είναι σκόπιμο, ο διοργανικός φορέας που θα έχει έτσι συσταθεί, να έχει ως αποστολή την κατάρτιση των πινάκων ικανότητας των υποψηφίων γενικών διαγωνισμών, σε συνάρτηση με τις ανάγκες κάθε οργάνου και τηρουμένου του κανονισμού υπηρεσιακής κατάστασης (ΚΥΚ), ενώ κάθε αρμόδια για τους διορισμούς αρχή να αποφασίζει για το διορισμό των επιτυχόντων.(3) Υπό τις ίδιες συνθήκες, είναι σκόπιμο ο διοργανικός φορέας να μπορεί επίσης να παρέχει τη συνδρομή του στα θεσμικά και άλλα όργανα, τους οργανισμούς και υπηρεσίες που έχουν ιδρυθεί από τις συνθήκες ή βάσει αυτών, σε θέματα εσωτερικών διαγωνισμών και επιλογής του λοιπού προσωπικού,ΑΠΟΦΑΣΙΖΟΥΝ:Άρθρο 1Σύσταση της ΥπηρεσίαςΙδρύεται μια υπηρεσία επιλογής του προσωπικού της Ευρωπαϊκών Κοινοτήτων, στο εξής ονομαζόμενη "η υπηρεσία".Άρθρο 2Αρμοδιότητες1. Η υπηρεσία ασκεί τις αρμοδιότητες επιλογής που διαθέτουν βάσει του άρθρου 30 πρώτο εδάφιο του ΚΥΚ και βάσει του παραρτήματος ΙΙΙ του ΚΥΚ οι αρμόδιες για τους διορισμούς αρχές των οργάνων που υπογράφουν την παρούσα απόφαση. Σε εξαιρετικές μόνον περιπτώσεις και με τη συμφωνία της υπηρεσίας, τα όργανα δύνανται να διοργανώνουν δικούς τους γενικούς διαγωνισμούς για την κάλυψη ιδιαιτέρων και πολύ εξειδικευμένων αναγκών.2. Η υπηρεσία δύναται να ασκεί τις αρμοδιότητες της παραγράφου 1, εφόσον αυτές έχουν ανατεθεί στην αρμόδια για τους διορισμούς αρχή ενός οργάνου, υπηρεσίας ή οργανισμού που έχει ιδρυθεί από τις συνθήκες ή βάσει αυτών, κατόπιν αιτήσεως του τελευταίου.3. Η αρμόδια για τους διορισμούς αρχή του Ευρωπαϊκού Κοινοβουλίου, του Συμβουλίου, της Επιτροπής, του Δικαστηρίου, του Ελεγκτικού Συνεδρίου, της Οικονομικής και Κοινωνικής Επιτροπής, της Επιτροπής των Περιφερειών και του Ευρωπαίου Διαμεσολαβητή, όπως και κάθε οργάνου, υπηρεσίας ή οργανισμού που έχει ιδρυθεί από τις συνθήκες ή βάσει αυτών, η οποία έχει μεταβιβάσει την αρμοδιότητά της ή έχει προσφύγει στην υπηρεσία, αποφασίζει σχετικά με το διορισμό των επιτυχόντων.Άρθρο 3Καθήκοντα1. Σε συνάρτηση με τις αιτήσεις που της απευθύνονται από τις αρμόδιες για τους διορισμούς αρχές που αναφέρονται στο άρθρο 2, η υπηρεσία καταρτίζει τους πίνακες ικανότητας των υποψηφίων των γενικών διαγωνισμών που αναφέρονται στο άρθρο 30 πρώτο εδάφιο του ΚΥΚ, υπό τους προβλεπόμενους στο παράρτημα ΙΙΙ του ΚΥΚ όρους.2. Η υπηρεσία δύναται να παρέχει τη συνδρομή της στα θεσμικά και άλλα όργανα, τις υπηρεσίες και τους οργανισμούς που έχουν ιδρυθεί από τις συνθήκες ή βάσει αυτών, όσον αφορά τη διοργάνωση εσωτερικών διαγωνισμών και την επιλογή του λοιπού προσωπικού.Άρθρο 4Αιτήσεις και αιτήματα, προσφυγέςΚατ' εφαρμογή του άρθρου 91α του ΚΥΚ, οι αιτήσεις και τα αιτήματα σχετικά με την άσκηση των αρμοδιοτήτων των ανατεθειμένων βάσει του άρθρου 2 παράγραφοι 1 και 2 της παρούσας απόφασης υποβάλλονται στην υπηρεσία. Κάθε προσφυγή στους τομείς αυτούς στρέφεται κατά της Επιτροπής.Άρθρο 5ΕφαρμογήΟι Γενικοί Γραμματείς του Ευρωπαϊκού Κοινοβουλίου, του Συμβουλίου, της Επιτροπής, ο Γραμματέας του Δικαστηρίου, οι Γενικοί Γραμματείς του Ελεγκτικού Συνεδρίου, της Οικονομικής και Κοινωνικής Επιτροπής, της Επιτροπής των Περιφερειών και ο αντιπρόσωπος του Ευρωπαίου Διαμεσολαβητή λαμβάνουν, με συμφωνία τους, τα αναγκαία μέτρα για τη θέση σε εφαρμογή της παρούσας απόφασης.Άρθρο 6Έναρξη ισχύοςΗ παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Για το Ευρωπαϊκό ΚοινοβούλιοΟ ΠρόεδροςPatrick CoxΓια το ΣυμβούλιοΟ ΠρόεδροςJaume Matas i PalouΓια την ΕπιτροπήΟ ΠρόεδροςRomano ProdiΓια το ΔικαστήριοΟ ΠρόεδροςGil Carlos Rodríguez IglesiasΓια το Ελεγκτικό ΣυνέδριοΟ ΠρόεδροςJuan Manuel Fabra VallésΓια την Οικονομική και Κοινωνική ΕπιτροπήΟ ΠρόεδροςG. FrerichsΓια την Επιτροπή των ΠεριφερειώνΟ ΠρόεδροςSir Albert BoreΟ Ευρωπαίος ΔιαμεσολαβητήςJacob Söderman(1) ΕΕ L 56 της 4.3.1968, σ. 1.(2) ΕΕ L 77 της 20.3.2002, σ. 1.Δήλωση του προεδρείου του Ευρωπαϊκού ΚοινοβουλίουΤο προεδρείο του Ευρωπαϊκού Κοινοβουλίου1. Έχει αναθέσει στον πρόεδρό του να υπογράψει την απόφαση των θεσμικών οργάνων για την ίδρυση της ευρωπαϊκής υπηρεσίας επιλογής προσωπικού ("υπηρεσία") και στον γενικό του γραμματέα να υπογράψει τις δύο συμπληρωματικές αποφάσεις σχετικά με τις λειτουργίες της.2. Βεβαιώνει ότι η θεσμική αυτονομία του Ευρωπαϊκού Κοινοβουλίου δεν θίγεται από τη δημιουργία της υπηρεσίας, καθόσον αυτό θα παραμείνει αποκλειστικά αρμόδιο για την πρόσληψη των μονίμων υπαλλήλων, σύμφωνα με τις θεσμικές του ανάγκες, από τους πίνακες επιτυχόντων που καταρτίζει η υπηρεσία.3. Υπενθυμίζει ότι η επιλογή και πρόσληψη υπαλλήλων των άλλων κατηγοριών και ιδίως του προσωπικού των πολιτικών ομάδων παραμένει στην αποκλειστική αρμοδιότητα του Ευρωπαϊκού Κοινοβουλίου, με εξαίρεση τυχόν αναζήτηση τεχνικής συνδρομής εκ μέρους της υπηρεσίας επί του θέματος αυτού.4. Υπενθυμίζει ωσαύτως ότι η διοργάνωση εσωτερικών διαγωνισμών που επιτρέπουν τη μετάβαση των υπαλλήλων από μία κατηγορία σε άλλη παραμένει στην αποκλειστική αρμοδιότητα του Ευρωπαϊκού Κοινοβουλίου· επαναλαμβάνει την πρόθεσή του να οργανώνει κατά διαστήματα εσωτερικούς διαγωνισμούς για τις διάφορες κατηγορίες υπαλλήλων.5. Επιβεβαιώνει την προσήλωσή του σε μια πολυγλωσσική και πολυπολιτιστική διοίκηση, η οποία είναι ισόρροπη από γλωσσικής και γεωγραφικής σκοπιάς· επισημαίνει ότι η ικανότητα της υπηρεσίας να καταρτίζει πίνακες επιτυχόντων που να καθιστούν δυνατή την εφαρμογή μιας πολιτικής προσλήψεων που διασφαλίζει την ισορροπία αυτή αποτελεί ένα από τα κύρια κριτήρια βάσει των οποίων θα αξιολογείται η απόδοσή της.6. Επισημαίνει περαιτέρω ότι, σε περίπτωση κατά την οποία η υπηρεσία αδυνατεί να καταρτίσει πίνακες επιτυχόντων ικανούς να διασφαλίζουν τη γλωσσική και γεωγραφική ισορροπία, το Ευρωπαϊκό Κοινοβούλιο διατηρεί το δικαίωμά του να οργανώνει αυτόνομα ειδικούς διαγωνισμούς επιλογής προκειμένου να αντιμετωπίζει την κατάσταση σύμφωνα με το άρθρο 2 της απόφασης για την ίδρυση της υπηρεσίας.7. Υπενθυμίζει την απόφασή του, της 8ης Απριλίου, να καλέσει τους αντιπροσώπους του Κοινοβουλίου στο διοικητικό συμβούλιο της υπηρεσίας να μην εγκρίνουν τη χρήση ορίων ηλικίας στη διοργάνωση των ανοικτών διαγωνισμών επιλογής.


Avis juridique important

|

32001D0642

2001/642/ΕΚ: Απόφαση της Επιτροπής, της 21ης Αυγούστου 2001, σχετικά με την αναπροσαρμογή των ποσών που προβλέπονται στον κανονισμό (Ευρατόμ, ΕΚΑΧ, ΕΚ) αριθ. 3418/93, περί λεπτομερών κανόνων εφαρμογής του Δημοσιονομικού Κανονισμού [κοινοποιηθείσα υπό τον αριθμό Ε(2001) 2570]

Επίσημη Εφημερίδα αριθ. L 226 της 22/08/2001 σ. 0007 - 0008

Απόφαση της Επιτροπήςτης 21ης Αυγούστου 2001σχετικά με την αναπροσαρμογή των ποσών που προβλέπονται στον κανονισμό (Ευρατόμ, ΕΚΑΧ, ΕΚ) αριθ. 3418/93, περί λεπτομερών κανόνων εφαρμογής του Δημοσιονομικού Κανονισμού[κοινοποιηθείσα υπό τον αριθμό Ε(2001) 2570](2001/642/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (Ευρατόμ, ΕΚΑΧ, ΕΚ) αριθ. 3418/93 της Επιτροπής, της 9ης Δεκεμβρίου 1993, περί λεπτομερών κανόνων για την εφαρμογή ορισμένων διατάξεων του Δημοσιονομικού Κανονισμού της 21ης Δεκεβρίου 1977(1), και ιδίως το άρθρο 145,Εκτιμώντας τα ακόλουθα:(1) Ο δείκτης τιμών καταναλωτή (EUR 15) ανερχόταν σε 103,4 τον Δεκέμβριο του 1998 και σε 105,1 τον Δεκέμβριο του 1999.(2) Κατ' εφαρμογή του άρθρου 145 του κανονισμού (Ευρατόμ, ΕΚΑΧ, ΕΚ) αριθ. 3418/93 ενδείκνυται να πραγματοποιηθεί, με ισχύ από 1ης Ιανουαρίου 2001, αναπροσαρμογή των κατ' αποκοπή ποσών που προβλέπονται στο άρθρο 31 του εν λόγω κανονισμού,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Τα ποσά που προβλέπονται στο άρθρο 31 του κανονισμού (Ευρατόμ, ΕΚΑΧ, ΕΚ) αριθ. 3418/93 αναπροσαρμόζεται από 1ης Ιανουαρίου 2001 ως εξής:>ΘΕΣΗ ΠΙΝΑΚΑ>Άρθρο 2Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Ο υπόλογος της Επιτροπής μεριμνά για τη γνωστοποίησή της στα λοιπά κοινοτικά όργανα.Βρυξέλλες, 21 Αυγούστου 2001.Για την ΕπιτροπήMichaele SchreyerΜέλος της Επιτροπής(1) ΕΕ L 315 της 16.12.1993, σ. 1.


title: 2010/566/ΕΕ: Απόφαση αριθ. 1/2010 του Συμβουλίου Σύνδεσης ΕΕ–Αλγερίας, της 3ης Αυγούστου 2010 , για την τροποποίηση του άρθρου 15 παράγραφος 7 του πρωτοκόλλου αριθ. 6 της ευρωμεσογειακής συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Λαϊκής Δημοκρατίας της Αλγερίας, αφετέρου, σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους συνεργασίας

text:
               22.9.2010

               EL

               Επίσημη Εφημερίδα της Ευρωπαϊκής Ένωσης

               L 248/64

         ΑΠΌΦΑΣΗ αριθ. 1/2010 ΤΟΥ ΣΥΜΒΟΥΛΊΟΥ ΣΫΝΔΕΣΗΣ ΕΕ–ΑΛΓΕΡΊΑΣ
   της 3ης Αυγούστου 2010
   για την τροποποίηση του άρθρου 15 παράγραφος 7 του πρωτοκόλλου αριθ. 6 της ευρωμεσογειακής συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Λαϊκής Δημοκρατίας της Αλγερίας, αφετέρου, σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους συνεργασίας
   (2010/566/ΕΕ)
   ΤΟ ΣΥΜΒΟΥΛΙΟ ΣΥΝΔΕΣΗΣ,
   Έχοντας υπόψη την ευρωμεσογειακή συμφωνία σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Λαϊκής Δημοκρατίας της Αλγερίας, αφετέρου, και ιδίως το άρθρο 39 του πρωτοκόλλου αριθ. 6,
   Εκτιμώντας τα ακόλουθα:

               (1)

               Το άρθρο 15 παράγραφος 7 του πρωτοκόλλου αριθ. 6 (1) της ευρωμεσογειακής συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Λαϊκής Δημοκρατίας της Αλγερίας, αφετέρου (2) (η οποία καλείται στο εξής «η συμφωνία»), επιτρέπει, υπό ορισμένους όρους, την επιστροφή ή απαλλαγή από δασμούς ή άλλες επιβαρύνσεις ισοδυνάμου αποτελέσματος, μέχρι τις 31 Δεκεμβρίου 2009.

               (2)

               Για να εξασφαλιστεί σαφήνεια, δυνατότητα μακροπρόθεσμων οικονομικών προβλέψεων και ασφάλεια δικαίου στους οικονομικούς φορείς, τα συμβαλλόμενα μέρη συμφώνησαν να παρατείνουν την εφαρμογή του άρθρου 15 παράγραφος 7 του πρωτοκόλλου αριθ. 6 της συμφωνίας κατά τρία έτη, αρχής γενομένης από 1ης Ιανουαρίου 2010.

               (3)

               Εξάλλου, θα πρέπει να προσαρμοστούν οι συντελεστές των δασμολογικών επιβαρύνσεων που εφαρμόζονται σήμερα στην Αλγερία, ώστε να ευθυγραμμιστούν με εκείνους που ισχύουν στην Ευρωπαϊκή Ένωση.

               (4)

               Το πρωτόκολλο αριθ. 6 της συμφωνίας θα πρέπει επομένως να τροποποιηθεί ανάλογα.

               (5)

               Δεδομένου ότι το άρθρο 15 παράγραφος 7 του πρωτοκόλλου αριθ. 6 της συμφωνίας έπαυσε να εφαρμόζεται την 31η Δεκεμβρίου 2009, η παρούσα απόφαση θα πρέπει να εφαρμόζεται από την 1η Ιανουαρίου 2010,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 15 παράγραφος 7 του πρωτοκόλλου αριθ. 6 της ευρωμεσογειακής συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Λαϊκής Δημοκρατίας της Αλγερίας, αφετέρου, σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους συνεργασίας αντικαθίσταται από το ακόλουθο κείμενο:

      «7.   Παρά την παράγραφο 1, η Αλγερία δύναται να εφαρμόζει για τα προϊόντα, με εξαίρεση εκείνα που υπάγονται στα κεφάλαια 1 έως 24 του εναρμονισμένου συστήματος, ρυθμίσεις για επιστροφή δασμών ή για απαλλαγή από δασμούς ή επιβαρύνσεις ισοδυνάμου αποτελέσματος, που ισχύουν για μη καταγόμενες ύλες που χρησιμοποιούνται για την κατασκευή προϊόντων καταγωγής, υπό την επιφύλαξη των ακόλουθων διατάξεων:

                  α)

                  εισπράττεται δασμολογική επιβάρυνση 4 % για προϊόντα που υπάγονται στα κεφάλαια 25 έως 49 και 64 έως 97 του εναρμονισμένου συστήματος ή χαμηλότερος δασμός που ισχύει στην Αλγερία·

                  β)

                  εισπράττεται δασμολογική επιβάρυνση 8 % για προϊόντα που υπάγονται στα κεφάλαια 50 έως 63 του εναρμονισμένου συστήματος ή χαμηλότερος δασμός που ισχύει στην Αλγερία.

            Η παρούσα παράγραφος εφαρμόζεται μέχρι τις 31 Δεκεμβρίου 2012 και μπορεί να αναθεωρηθεί κατόπιν κοινής συμφωνίας.».

   Άρθρο 2
   Η παρούσα απόφαση αρχίζει να ισχύει την ημέρα της έκδοσής της.
   Εφαρμόζεται από την 1η Ιανουαρίου 2010.

      Βρυξέλλες, 3 Αυγούστου 2010.

            Για το Συμβούλιο Σύνδεσης ΕΕ–Αλγερίας

            Η Πρόεδρος

         C. ASHTON

      (1)  ΕΕ L 297 της 15.11.2007, σ. 3.

      (2)  ΕΕ L 265 της 10.10.2005, σ. 2.


Avis juridique important

|

31990D0071

90/71/ΕΟΚ: Απόφαση του Συμβουλίου της 12ης Φεβρουαρίου 1990 σχετικά με τη σύναψη συμφωνίας συνεργασίας μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας όσον αφορά σχέδιο προγράμματος για την τόνωση της διεθνούς συνεργασίας και των ανταλλαγών που είναι απαραίτητες για το έργο των ευρωπαίων ερευνητών ( Science )

Επίσημη Εφημερίδα αριθ. L 050 της 26/02/1990 σ. 0001

ΑΠΟΦΑΣΗ ΤΟΥ ΣΥΜΒΟΥΛΙΟΥ  της 12ης Φεβρουαρίου 1990  σχετικά με τη σύναψη συμφωνίας συνεργασίας μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας όσον αφορά σχέδιο προγράμματος για την τόνωση της διεθνούς συνεργασίας  και των ανταλλαγών που είναι απαραίτητες για το έργο των ευρωπαίων ερευνητών (Science)  (90/71/ΕΟΚ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 130 Q παράγραφος 2,  την πρόταση της Επιτροπής (1),  Σε συνεργασία με το Ευρωπαϊκό Κοινοβούλιο (2),   Έχοντας υπόψη τη γνώμη της Οικονομικής και Κοινωνικής Επιτροπής (3),  Εκτιμώντας:  ότι με την απόφαση 88/419/ΕΟΚ (4), το Συμβούλιο ενέκρινε σχέδιο προγράμματος για την τόνωση της διεθνούς συνεργασίας και των ανταλλαγών που είναι απαραίτητες για το έργο  των ευρωπαίων ερευνητών (1988-1992) (Science)- ότι το άρθρο 5 της απόφασης αυτής εξουσιοδοτεί την Επιτροπή να διαπραγματευθεί συμφωνίες με τρίτες χώρες και ιδιαίτερα με ευρωπαϊκές χώρες που έχουν συνάψει συμφωνίες- πλαίσιο για επιστημονική και τεχνική  συνεργασία με την Κοινότητα με σκοπό να επιτύχει την πλήρη ή μερική συμμετοχή τους στο σχέδιο προγράμματος-  ότι με την απόφαση 87/177/ΕΟΚ (5), το Συμβούλιο εξ ονόματος της Ευρωπαϊκής Οικονομικής Κοινότητας ενέκρινε την συμφωνία-πλαίσιο για την  επιστημονική και τεχνική συνεργασία μεταξύ των Ευρωπαϊκών Κοινοτήτων και, μεταξύ άλλων, της Δημοκρατίας της Αυστρίας -  ότι πρέπει να εγκριθεί η συμφωνία συνεργασίας μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας όσον  αφορά σχέδιο προγράμματος για την τόνωση της διεθνούς συνεργασίας και των ανταλλαγών που είναι απαραίτητες για το έργο των ευρωπαίων ερευνητών (Science),  ΑΠΟΦΑΣΙΖΕΙ:   Άρθρο 1  Η συμφωνία συνεργασίας μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας όσον αφορά σχέδιο προγράμματος για την τόνωση της διεθνούς συνεργασίας και των ανταλλαγών που είναι απαραίτητες για το έργο των ευρωπαίων  ερευνητών (Science), εγκρίνεται εξ ονόματος της Επιτροπής.  Το κείμενο της συμφωνίας επισυνάπτεται στην παρούσα απόφαση.  Άρθρο 2  Ο Πρόεδρος του Συμβουλίου προβαίνει στην ανακοίνωση που προβλέπεται στο άρθρο 11 της συμφωνίας (6).    Βρυξέλλες, 12 Φεβρουαρίου 1990.  Για το Συμβούλιο  Ο Πρόεδρος  A. REYNOLDS      (1) ΕΕ αριθ. C 154 της 22. 6. 1989, σ. 5.  (2) ΕΕ αριθ. C 291 της 20. 11. 1989, σ. 40 και ΕΕ αριθ. C 38 της 19. 2. 1990.  (3) ΕΕ αριθ. C 298 της 27. 11. 1989, σ. 30.  (4) ΕΕ αριθ. L 206 της 30. 7. 1988, σ. 34.  (5) ΕΕ αριθ. L 71 της 14. 3.  1987, σ. 29.        (6) Η ημερομηνία ενάρξεως ισχύος της συμφωνίας θα δημοσιευθεί στην Επίσημη Εφημερίδα των Ευρωπαϊκών Κοινοτήτων από τη Γενική Γραμματεία του Συμβουλίου.


Σημαντική ανακοίνωση νομικού περιεχομένου

|

E2001C1220(01)

Έγκριση κρατικής ενίσχυσης σύμφωνα με τα άρθρα 61 και 63 της συμφωνίας ΕΟΧ, το άρθρο 1 παράγραφος 3 του πρωτοκόλλου 3 της συμφωνίας για την ίδρυση της Εποπτεύουσας Αρχής και του Δικαστηρίου (Απόφαση της Εποπτεύουσας Αρχής της ΕΖΕΣ για μη διατύπωση αντιρρήσεων)

Επίσημη Εφημερίδα αριθ. C 364 της 20/12/2001 σ. 0017 - 0017

Έγκριση κρατικής ενίσχυσης σύμφωνα με τα άρθρα 61 και 63 της συμφωνίας ΕΟΧ, το άρθρο 1 παράγραφος 3 του πρωτοκόλλου 3 της συμφωνίας για την ίδρυση της Εποπτεύουσας Αρχής και του Δικαστηρίου(Απόφαση της Εποπτεύουσας Αρχής της ΕΖΕΣ για μη διατύπωση αντιρρήσεων)(2001/C 364/16)Ημερομηνία έκδοσης της απόφασης: 30 Οκτωβρίου 2001Κράτος ΕΖΕΣ: ΝορβηγίαΑρίθμος ενίσχυσης: SAM 030.01.006Τίτλος: Προσωρινή χορήγηση συμπληρωματικής ασφάλισης ζημιών τρίτων που οφείλονται σε πολεμικές και τρομοκρατικές ενέργειες, υπέρ αερογραμμών και αερολιμένωνΣτόχος: Διατήρηση επαρκούς ασφαλιστικής κάλυψης αεροσκαφών και αερολιμένων στη Νορβηγία σε περίπτωση έκτακτων περιστατικών [άρθρο 61 παράγραφος 2 στοιχείο β) της συμφωνίας ΕΟΧ]Νομική βάση: Ασφαλιστήρια συμβόλαια που υπογράφονται από το κράτοςΜορφή ενίσχυσης: Εγγύηση/ασφάλισηΈνταση ή ποσό της ενίσχυσης: Η συνολική έκθεση λόγω συμπληρωματικής ασφάλισης που παρέχεται από το νορβηγικό κράτος εκτιμάται σε 270 δις νορβηγικές κορόνες· πληρωμές για κρατική ασφάλιση μέσω ασφαλίστρωνΔιάρκεια: 30 ημέρες, δηλαδή μέχρι τις 24 Οκτωβρίου 2001 τα μεσάνυκτα


title: Απόφαση (ΚΕΠΠΑ) 2015/1129 της Επιτροπής Πολιτικής και Ασφάλειας, της 7ης Ιουλίου 2015, για την παράταση της θητείας του Αρχηγού αποστολής της Αστυνομικής αποστολής της Ευρωπαϊκής Ένωσης για τα παλαιστινιακά εδάφη (EUPOL COPPS) (EUPOL COPPS/2/2015)

text:
               11.7.2015

               EL

               Επίσημη Εφημερίδα της Ευρωπαϊκής Ένωσης

               L 184/17

         ΑΠΌΦΑΣΗ (ΚΕΠΠΑ) 2015/1129 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 7ης Ιουλίου 2015
   για την παράταση της θητείας του Αρχηγού αποστολής της Αστυνομικής αποστολής της Ευρωπαϊκής Ένωσης για τα παλαιστινιακά εδάφη (EUPOL COPPS) (EUPOL COPPS/2/2015)
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38, τρίτη παράγραφος,
   Έχοντας υπόψη την απόφαση 2013/354/ΚΕΠΠΑ του Συμβουλίου, της 3ης Ιουλίου 2013, για την αστυνομική αποστολή της Ευρωπαϊκής Ένωσης για τα παλαιστινιακά εδάφη (EUPOL COPPS) (1), και ιδίως το άρθρο 9 παράγραφος 1,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Δυνάμει του άρθρου 9 παράγραφος 1 της απόφασης 2013/354/ΚΕΠΠΑ, η Επιτροπή Πολιτικής και Ασφάλειας (ΕΠΑ) εξουσιοδοτείται, σύμφωνα με την τρίτη παράγραφο του άρθρου 38 της Συνθήκης, να λαμβάνει τις σχετικές αποφάσεις προκειμένου να ασκεί τον πολιτικό έλεγχο και τη στρατηγική διεύθυνση της Αστυνομικής αποστολής της Ευρωπαϊκής Ένωσης για τα παλαιστινιακά εδάφη (EUPOL COPPS), συμπεριλαμβανομένης της απόφασης διορισμού Αρχηγού αποστολής.

               (2)

               Στις 17 Φεβρουαρίου 2015 η ΕΠΑ εξέδωσε την απόφαση (ΚΕΠΠΑ) 2015/381 (2), για τον διορισμό του κ. Rodolphe MAUGET ως Αρχηγού αποστολής της EUPOL COPPS από τις 16 Φεβρουαρίου 2015 έως τις 30 Ιουνίου 2015.

               (3)

               Στις 2 Ιουλίου 2015 το Συμβούλιο εξέδωσε την απόφαση (ΚΕΠΠΑ) 2015/1064 (3), για την παράταση της εντολής της EUPOL COPPS από την 1η Ιουλίου 2015 έως την 30ή Ιουνίου 2016.

               (4)

               Η Ύπατη Εκπρόσωπος της Ένωσης για θέματα εξωτερικής πολιτικής και πολιτικής ασφαλείας πρότεινε την παράταση της θητείας του κ. Rodolphe MAUGET ως Αρχηγού αποστολής της EUPOL COPPS από την 1η Ιουλίου 2015 έως την 30ή Ιουνίου 2016,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θητεία του κ. Rodolphe MAUGET ως Αρχηγού αποστολής της Αστυνομικής αποστολής της Ευρωπαϊκής Ένωσης για τα παλαιστινιακά εδάφη (EUPOL COPPS) παρατείνεται έως τις 30 Ιουνίου 2016.
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.
   Εφαρμόζεται από την 1η Ιουλίου 2015.

      Βρυξέλλες, 7 Ιουλίου 2015.

            Για την Επιτροπή Πολιτικής και Ασφάλειας

            Ο Πρόεδρος

         W. STEVENS

      (1)  ΕΕ L 185 της 4.7.2013, σ. 12.

      (2)  Απόφαση (ΚΕΠΠΑ) 2015/381 της Επιτροπής Πολιτικής και Ασφάλειας, της 17ης Φεβρουαρίου 2015, σχετικά με το διορισμό του αρχηγού της αστυνομικής αποστολής της Ευρωπαϊκής Ένωσης για τα παλαιστινιακά εδάφη (EUPOL COPPS) (EUPOL COPPS/1/2015) (ΕΕ L 64 της 7.3.2015, σ. 37).

      (3)  Απόφαση (ΚΕΠΠΑ) 2015/1064 του Συμβουλίου, της 2ας Ιουλίου 2015, σχετικά με την τροποποίηση της απόφασης 2013/354/ΚΕΠΠΑ σχετικά με την αστυνομική αποστολή της Ευρωπαϊκής Ένωσης για τα παλαιστινιακά εδάφη (EUPOL COPPS) (ΕΕ L 174 της 3.7.2015, σ. 21).


title: Απόφαση 527/2013/ΚΕΠΠΑ του Συμβουλίου, της 24ης Οκτωβρίου 2013 , για την τροποποίηση και παράταση της εντολής του ειδικού εντεταλμένου της Ευρωπαϊκής Ένωσης για το Κέρας της Αφρικής

text:
               26.10.2013

               EL

               Επίσημη Εφημερίδα της Ευρωπαϊκής Ένωσης

               L 284/23

         ΑΠΌΦΑΣΗ 527/2013/ΚΕΠΠΑ ΤΟΥ ΣΥΜΒΟΥΛΊΟΥ
   της 24ης Οκτωβρίου 2013
   για την τροποποίηση και παράταση της εντολής του ειδικού εντεταλμένου της Ευρωπαϊκής Ένωσης για το Κέρας της Αφρικής
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 28, το άρθρο 31 παράγραφος 2 και το άρθρο 33,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 8 Δεκεμβρίου 2011, το Συμβούλιο εξέδωσε την απόφαση 2011/819/ΚΕΠΠΑ (1) με την οποία διόρισε τον κ. Αλέξανδρο ΡΟΝΤΟ ειδικό εντεταλμένο της Ευρωπαϊκής Ένωσης (ΕΕΕΕ) για το Κέρας της Αφρικής. Η θητεία του ΕΕΕΕ λήγει στις 31 Οκτωβρίου 2013.

               (2)

               Στις 11 Αυγούστου 2010, το Συμβούλιο εξέδωσε την απόφαση 2010/450/ΚΕΠΠΑ (2) για τον διορισμό της κ. Rosalind MARSDEN ως ειδικής εντεταλμένης της Ευρωπαϊκής Ένωσης (ΕΕΕΕ) για το Σουδάν. Η θητεία της ΕΕΕΕ λήγει στις 31 Οκτωβρίου 2013.

               (3)

               Η εντολή του κ. Αλέξανδρου ΡΟΝΤΟΥ, ΕΕΕΕ για το Κέρας της Αφρικής, θα πρέπει να επεκταθεί ώστε να καλύπτει θέματα του Σουδάν και του Νότιου Σουδάν και να παραταθεί για δώδεκα ακόμη μήνες.

               (4)

               Ο ΕΕΕΕ θα εκτελέσει την εντολή του εν μέσω μιας κατάστασης η οποία ενδέχεται να επιδεινωθεί και η οποία θα μπορούσε να εμποδίσει την επίτευξη των στόχων της εξωτερικής δράσης της Ένωσης, όπως ορίζονται στο άρθρο 21 της Συνθήκης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ειδικός εντεταλμένος της Ευρωπαϊκής Ένωσης
   1.   Η θητεία του κ. Αλέξανδρου ΡΟΝΤΟΥ ως ΕΕΕΕ για το Κέρας της Αφρικής παρατείνεται έως τις 31 Οκτωβρίου 2014. Η εντολή του ΕΕΕΕ μπορεί να τερματιστεί νωρίτερα, εάν το Συμβούλιο το αποφασίσει, κατόπιν πρότασης του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας (ΥΕ).
   2.   Για τους σκοπούς της εντολής του ΕΕΕΕ, ως Κέρας της Αφρικής νοείται η περιοχή που περιλαμβάνει τη Δημοκρατία του Τζιμπουτί, το Κράτος της Ερυθραίας, την Ομοσπονδιακή Λαϊκή Δημοκρατία της Αιθιοπίας, τη Δημοκρατία της Κένυας, την Ομοσπονδιακή Δημοκρατία της Σομαλίας, τη Δημοκρατία του Σουδάν, τη Δημοκρατία του Νότιου Σουδάν και τη Δημοκρατία της Ουγκάντας. Για ζητήματα με ευρύτερες περιφερειακές επιπτώσεις, ο ΕΕΕΕ έχει επαφές με χώρες και περιφερειακές οντότητες πέραν του Κέρατος της Αφρικής, όπως ενδείκνυται.
   Άρθρο 2
   Στόχοι πολιτικής
   1.   Η εντολή καθηκόντων του ΕΕΕΕ βασίζεται στους στόχους πολιτικής της Ένωσης σε σχέση με το Κέρας της Αφρικής, όπως καθορίζονται στο στρατηγικό της πλαίσιο που εγκρίθηκε στις 14 Νοεμβρίου 2011 και στα σχετικά συμπεράσματα του Συμβουλίου, με σκοπό την ενεργό συνεισφορά στις περιφερειακές και διεθνείς προσπάθειες για ειρηνική συνύπαρξη και διαρκή ειρήνη, ασφάλεια και ανάπτυξη εντός και μεταξύ των χωρών της περιοχής. Ο ΕΕΕΕ επιδιώκει περαιτέρω να ενισχύσει την ποιότητα, την ένταση, τον αντίκτυπο και την ορατότητα της πολύπλευρης δράσης της Ένωσης στο Κέρας της Αφρικής.
   2.   Οι στόχοι πολιτικής της Ένωσης περιλαμβάνουν, μεταξύ άλλων:

               α)

               τη συνεχιζόμενη σταθεροποίηση στη Σομαλία, ιδίως από την άποψη της περιφερειακής διάστασης,

               β)

               την ειρηνική συνύπαρξη Σουδάν και Νότιου Σουδάν, ως δύο βιώσιμων και ευημερούντων κρατών με ισχυρές και υπεύθυνες πολιτικές δομές,

               γ)

               την επίλυση των σημερινών διενέξεων και την αποφυγή πιθανών συγκρούσεων μεταξύ ή εντός των χωρών της περιοχής,

               δ)

               τη στήριξη της περιφερειακής συνεργασίας στον τομέα της πολιτικής, της ασφάλειας και της οικονομίας.

         Άρθρο 3
   Εντολή
   1.   Προκειμένου να επιτευχθούν οι στόχοι της πολιτικής της Ένωσης όσον αφορά το Κέρας της Αφρικής, η εντολή καθηκόντων του ΕΕΕΕ συνίσταται στα εξής:

               α)

               επαφές με όλους τους εμπλεκόμενους φορείς της περιοχής, τις κυβερνήσεις, τις περιφερειακές αρχές, τους διεθνείς και περιφερειακούς οργανισμούς, την κοινωνία των πολιτών και τη διασπορά, με σκοπό την προαγωγή των στόχων πολιτικής της Ένωσης και τη συμβολή στην καλύτερη κατανόηση του ρόλου της Ένωσης στην περιοχή,

               β)

               εκπροσώπηση της Ένωσης στα σχετικά διεθνή φόρουμ, αναλόγως με την περίπτωση, και διασφάλιση της προβολής της στήριξης της Ένωσης στη διαχείριση κρίσεων, καθώς και στην επίλυση και την πρόληψη των διενέξεων,

               γ)

               ενθάρρυνση και στήριξη της αποτελεσματικής πολιτικής συνεργασίας και της συνεργασίας στον τομέα της ασφάλειας, και της οικονομικής ολοκλήρωσης στην περιοχή μέσω της σύμπραξης της Ένωσης με την Αφρικανική Ένωση (ΑΕ) και τους υποπεριφερειακούς οργανισμούς, ιδίως δε τη Διακυβερνητική Αρχή για την Ανάπτυξη (IGAD),

               δ)

               παρακολούθηση των πολιτικών εξελίξεων στην περιοχή και συμβολή στη χάραξη της σχετικής πολιτικής της Ένωσης, μεταξύ άλλων όσον αφορά το ζήτημα των συνόρων Σομαλίας, Σουδάν, Νότιου Σουδάν, Αιθιοπίας-Ερυθραίας και την εφαρμογή της συμφωνίας του Αλγερίου, την πρωτοβουλία της λεκάνης του Νείλου και άλλα ζητήματα που απασχολούν την περιοχή και επηρεάζουν την ασφάλεια, τη σταθερότητα και την ευημερία της,

               ε)

               όσον αφορά τη Σομαλία, και σε στενή συνεργασία με τον ειδικό εντεταλμένο της ΕΕ για τη Σομαλία και τους σχετικούς περιφερειακούς και διεθνείς εταίρους, περιλαμβανομένου του Ειδικού Απεσταλμένου του Γενικού Γραμματέα των Ηνωμένων Εθνών για τη Σομαλία και την Αφρικανική Ένωση, ενεργή συνεισφορά στις δράσεις και τις πρωτοβουλίες που οδηγούν σε περαιτέρω σταθεροποίηση και διακανονισμούς μετά τη δημοκρατική μετάβαση στη Σομαλία, με έμφαση στην προαγωγή συντονισμένης και συνεκτικής διεθνούς προσέγγισης της Σομαλίας, την οικοδόμηση σχέσεων καλή γειτονίας και τη στήριξη του τομέα της ασφάλειας στη Σομαλία, μεταξύ άλλων μέσω της στρατιωτικής αποστολής της Ευρωπαϊκής Ένωσης για την εκπαίδευση των δυνάμεων ασφαλείας της Σομαλίας (EUTM Somalia), EUNAVFOR Αταλάντη, EUCAP Νέστωρ και της συνεχιζόμενης στήριξης της Ένωσης προς την Αποστολή της Αφρικανικής Ένωσης στη Σομαλία (AMISOM), σε στενή συνεργασία με τα κράτη μέλη,

               στ)

               όσον αφορά το Σουδάν και το Νότιο Σουδάν, και σε στενή συνεργασία με τους αντίστοιχους αρχηγούς αποστολών της Ένωσης, συνεισφορά στη συνοχή και αποτελεσματικότητα της πολιτικής της Ένωσης για το Σουδάν και το Νότιο Σουδάν, και στήριξη της ειρηνικής συνύπαρξής τους, ιδίως μέσω της εφαρμογής των συμφωνιών της Αντίς Αμπέμπα και επίλυση των εκκρεμών ζητημάτων σχετικά με τη Συνολική Ειρηνευτική Συμφωνία, μεταξύ των οποίων το θέμα της περιοχής Abyei, πολιτικές λύσεις για τις συνεχιζόμενες συγκρούσεις, ιδίως στο Νταρφούρ, το Νότιο Κορντοφάν και τον Γαλάζιο Νείλο, οικοδόμηση θεσμών στο Νότιο Σουδάν και εθνική συμφιλίωση. Επ’ αυτού, ο ΕΕΕΕ θα συνεισφέρει στη συνεκτική διεθνή προσέγγιση σε στενή συνεργασία με την ΑΕ, και ιδίως με το πάνελ εφαρμογής ανώτατου επιπέδου της ΑΕ για το Σουδάν (AUHIP), τα Ηνωμένα Έθνη (ΗΕ) και άλλους βασικούς περιφερειακούς και διεθνείς ενδιαφερομένους.

               ζ)

               στενή παρακολούθηση των διασυνοριακών προκλήσεων που πλήττουν το Κέρας της Αφρικής, συμπεριλαμβανομένης της τρομοκρατίας, της ριζοσπαστικοποίησης, της θαλάσσιας ασφάλειας και της πειρατείας, του οργανωμένου εγκλήματος, του λαθρεμπορίου όπλων, των προσφυγικών και μεταναστευτικών ροών και τυχόν επιπτώσεων των ανθρωπιστικών κρίσεων σε πολιτικό επίπεδο και σε επίπεδο ασφαλείας,

               η)

               προώθηση της ανθρωπιστικής πρόσβασης σε ολόκληρη την περιοχή,

               θ)

               συμβολή στην εφαρμογή της απόφασης 2011/168/ΚΕΠΠΑ του Συμβουλίου (3) και της πολιτικής της Ένωσης για τα ανθρώπινα δικαιώματα σε συνεργασία με τον ΕΕΕΕ για τα ανθρώπινα δικαιώματα, συμπεριλαμβανομένων των κατευθυντήριων γραμμών της ΕΕ για τα ανθρώπινα δικαιώματα, ιδίως των κατευθυντήριων γραμμών της ΕΕ για τα παιδιά και τις ένοπλες συγκρούσεις, καθώς και σχετικά με τη βία κατά των γυναικών και κοριτσιών και την καταπολέμηση κάθε μορφής διακρίσεων εναντίον τους, και της πολιτικής της Ένωσης σχετικά με την απόφαση του Συμβουλίου Ασφαλείας των ΗΕ (ΑΣΑΗΕ) 1325 (2000) για τις γυναίκες, την ειρήνη και την ασφάλεια, μεταξύ άλλων μέσω της παρακολούθησης και της υποβολής αναφορών σχετικά με τις εξελίξεις, καθώς και με τη διατύπωση σχετικών συστάσεων.

         2.   Για την εκπλήρωση της εντολής, ο ΕΕΕΕ, μεταξύ άλλων:

               α)

               συμβουλεύει και υποβάλλει εκθέσεις για τον καθορισμό των θέσεων της Ένωσης στα διεθνή φόρουμ, αναλόγως με την περίπτωση, με σκοπό την ενεργό προώθηση της συνολικής πολιτικής προσέγγισης της Ένωσης όσον αφορά το Κέρας της Αφρικής,

               β)

               έχει την εποπτεία όλων των δραστηριοτήτων της Ένωσης.

         Άρθρο 4
   Εκτέλεση της εντολής
   1.   Ο ΕΕΕΕ είναι υπεύθυνος για την εκτέλεση της εντολής και ενεργεί υπό την εξουσία του ΥΕ.
   2.   Η Επιτροπή Πολιτικής και Ασφαλείας (ΕΠΑ) διατηρεί προνομιακή σύνδεση με τον ΕΕΕΕ και εξακολουθεί να αποτελεί το πρωταρχικό σημείο επαφής του ΕΕΕΕ με το Συμβούλιο. Η ΕΠΑ παρέχει στον ΕΕΕΕ στρατηγική καθοδήγηση και πολιτική κατεύθυνση στο πλαίσιο της εντολής καθηκόντων του, με την επιφύλαξη των εξουσιών του ΥΕ.
   3.   Ο ΕΕΕΕ εργάζεται σε στενό συντονισμό με την Ευρωπαϊκή Υπηρεσία Εξωτερικής Δράσης (ΕΥΕΔ) και τα αρμόδια τμήματά της, τις αντιπροσωπείες της Ένωσης στην περιοχή και την Επιτροπή.
   Άρθρο 5
   Χρηματοδότηση
   1.   Το ποσό δημοσιονομικής αναφοράς που προορίζεται να καλύψει τις δαπάνες που απορρέουν από την εντολή του ΕΕΕΕ για το χρονικό διάστημα από την 1η Νοεμβρίου 2013 έως την 31η Οκτωβρίου 2014 ανέρχεται σε 2 720 000 EUR.
   2.   Η διαχείριση των δαπανών γίνεται σύμφωνα με τις διαδικασίες και τους κανόνες που ισχύουν για τον γενικό προϋπολογισμό της Ένωσης.
   3.   Η διαχείριση των δαπανών υπόκειται σε σύμβαση μεταξύ του ΕΕΕΕ και της Επιτροπής. Ο ΕΕΕΕ είναι υπόλογος στην Επιτροπή για όλες τις δαπάνες.
   Άρθρο 6
   Σύσταση και σύνθεση της ομάδας
   1.   Ο ΕΕΕΕ είναι υπεύθυνος για τη σύσταση ομάδας, εντός των ορίων της εντολής και των αντίστοιχων διαθέσιμων οικονομικών μέσων. Η ομάδα διαθέτει την απαιτούμενη από την εντολή εμπειρογνωσία σε ειδικά ζητήματα πολιτικής και ασφάλειας. Ο ΕΕΕΕ ενημερώνει πάραυτα και τακτικά το Συμβούλιο και την Επιτροπή για τη σύνθεση της ομάδας.
   2.   Τα κράτη μέλη, τα θεσμικά όργανα της Ένωσης και η ΕΥΕΔ δύνανται να προτείνουν την απόσπαση προσωπικού στην υπηρεσία του ΕΕΕΕ. Οι αποδοχές του εν λόγω αποσπασμένου προσωπικού καλύπτονται από το κράτος μέλος, το ενδιαφερόμενο θεσμικό όργανο της Ένωσης ή την ΕΥΕΔ, αντίστοιχα. Στην υπηρεσία του ΕΕΕΕ μπορούν επίσης να τοποθετούνται εμπειρογνώμονες αποσπασμένοι από τα κράτη μέλη στα θεσμικά όργανα της Ένωσης ή την ΕΥΕΔ. Το συμβασιούχο διεθνές προσωπικό έχει την ιθαγένεια κράτους μέλους.
   3.   Όλο το αποσπασμένο προσωπικό τελεί υπό τη διοικητική εξουσία του αποστέλλοντος κράτους μέλους, του αποστέλλοντος θεσμικού οργάνου της Ένωσης ή της ΕΥΕΔ και ασκεί τα καθήκοντά του και ενεργεί προς το συμφέρον της εντολής του ΕΕΕΕ.
   4.   Το προσωπικό του ΕΕΕΕ συστεγάζεται με τις αρμόδιες υπηρεσίες της ΕΥΕΔ ή τις αντιπροσωπείες της Ένωσης, ως συμβολή στη συνοχή και συνέπεια με άλλες σχετικές δραστηριότητες.
   Άρθρο 7
   Προνόμια και ασυλίες του ΕΕΕΕ και του προσωπικού του ΕΕΕΕ
   Τα προνόμια, οι ασυλίες και οι λοιπές εγγυήσεις που απαιτούνται για την εκτέλεση και την ομαλή διεξαγωγή των αποστολών του ΕΕΕΕ και των μελών του προσωπικού του συμφωνούνται από κοινού με τις χώρες υποδοχής, ανάλογα με την περίπτωση. Τα κράτη μέλη και η ΕΥΕΔ παρέχουν την απαιτούμενη υποστήριξη για τον σκοπό αυτό.
   Άρθρο 8
   Ασφάλεια των διαβαθμισμένων πληροφοριών της ΕΕ
   Ο ΕΕΕΕ και το προσωπικό της ομάδας του ΕΕΕΕ τηρούν τις αρχές ασφαλείας και τις στοιχειώδεις προδιαγραφές που θεσπίσθηκαν με την απόφαση 2011/292/ΕΕ του Συμβουλίου (4).
   Άρθρο 9
   Πρόσβαση στις πληροφορίες και υλικοτεχνική στήριξη
   1.   Τα κράτη μέλη, η Επιτροπή, η ΕΥΕΔ και η Γενική Γραμματεία του Συμβουλίου εξασφαλίζουν ότι παρέχεται πρόσβαση του ΕΕΕΕ σε κάθε σχετική πληροφορία.
   2.   Οι αντιπροσωπείες της Ένωσης στην περιοχή και/ή τα κράτη μέλη παρέχουν, εφόσον χρειάζεται, υλικοτεχνική υποστήριξη στην περιοχή.
   Άρθρο 10
   Ασφάλεια
   Σύμφωνα με την πολιτική της Ένωσης για την ασφάλεια του προσωπικού που αναπτύσσεται εκτός της Ένωσης και εκτελεί επιχειρησιακά καθήκοντα δυνάμει του τίτλου V της Συνθήκης, ο ΕΕΕΕ λαμβάνει κάθε ευλόγως εφαρμόσιμο μέτρο, σύμφωνα με την εντολή του και ανάλογα με την κατάσταση της ασφάλειας στη γεωγραφική περιοχή ευθύνης του, για την ασφάλεια όλου του προσωπικού που τελεί υπό την άμεση εξουσία του, ιδίως δε:

               α)

               καταρτίζοντας σχέδιο ασφάλειας για τη συγκεκριμένη αποστολή, βάσει καθοδήγησης της ΕΥΕΔ, με ειδικά μέτρα ασφάλειας της αποστολής από υλική, οργανωτική και διαδικαστική άποψη που διέπουν τη διαχείριση της ασφάλειας κινήσεων του προσωπικού προς την περιοχή αποστολής και εντός αυτής, καθώς και τη διαχείριση συμβάντων που αφορούν την ασφάλεια περιλαμβανομένου σχεδίου έκτακτης ανάγκης και σχεδίου εκκένωσης της αποστολής,

               β)

               εξασφαλίζει ότι όλο το προσωπικό που αναπτύσσεται εκτός της Ένωσης διαθέτει ασφαλιστική κάλυψη έναντι υψηλού κινδύνου, όπως απαιτείται λόγω των συνθηκών στον τόπο της αποστολής,

               γ)

               μεριμνώντας ώστε όλα τα μέλη της ομάδας του ΕΕΕΕ που αναπτύσσονται εκτός της Ένωσης, συμπεριλαμβανομένου του προσωπικού που προσλαμβάνεται επί τόπου, να έχουν λάβει την κατάλληλη κατάρτιση όσον αφορά την ασφάλεια προτού ή μόλις φθάσουν στην περιοχή αποστολής τους, με βάση τις διαβαθμίσεις κινδύνου που ορίζονται για τον τόπο αποστολής από την ΕΥΕΔ,

               δ)

               εξασφαλίζει την εφαρμογή όλων των συμπεφωνημένων συστάσεων που διατυπώνονται κατόπιν των τακτικών αξιολογήσεων ασφαλείας και υποβάλλει στο Συμβούλιο, τον ΥΕ και την Επιτροπή γραπτές εκθέσεις για την εφαρμογή τους και για άλλα ζητήματα ασφαλείας στο πλαίσιο των εκθέσεων προόδου και των εκθέσεων για την εκτέλεση της εντολής.

         Άρθρο 11
   Υποβολή εκθέσεων
   1.   Ο ΕΕΕΕ υποβάλλει τακτικά προφορικές και γραπτές εκθέσεις στον ΥΕ και την ΕΠΑ. Ο ΕΕΕΕ υποβάλλει επίσης έκθεση στις ομάδες του Συμβουλίου, αν χρειασθεί. Οι τακτικές γραπτές εκθέσεις διαβιβάζονται μέσω του δικτύου COREU. Ο ΕΕΕΕ μπορεί, έπειτα από σύσταση του ΥΕ ή της ΕΠΑ, να υποβάλλει εκθέσεις στο Συμβούλιο Εξωτερικών Υποθέσεων. Σύμφωνα με το άρθρο 36 της Συνθήκης, ο ΕΕΕΕ μπορεί να συμμετάσχει στη συνοπτική ενημέρωση του Ευρωπαϊκού Κοινοβουλίου.
   2.   Ο ΕΕΕΕ υποβάλλει έκθεση για τον βέλτιστο τρόπο υλοποίησης των πρωτοβουλιών της Ένωσης, όπως η συμβολή της Ένωσης στις μεταρρυθμίσεις, συμπεριλαμβανομένων των πολιτικών πτυχών των σχετικών αναπτυξιακών έργων της Ένωσης, σε συντονισμό με τις αντιπροσωπείες της Ένωσης στην περιοχή.
   Άρθρο 12
   Συντονισμός
   1.   Ο ΕΕΕΕ συμβάλλει στην ενότητα, τη συνέπεια και την αποτελεσματικότητα των δράσεων της Ένωσης και εξασφαλίζει ότι όλα τα μέσα της Ένωσης και η δράση των κρατών μελών αναλαμβάνονται με συνέπεια για την επίτευξη των στόχων πολιτικής της Ένωσης. Οι δραστηριότητες του ΕΕΕΕ συντονίζονται με τις δραστηριότητες των αντιπροσωπειών της Ένωσης και της Επιτροπής, καθώς και άλλων ΕΕΕΕ που δραστηριοποιούνται στην περιοχή, ιδίως του ΕΕΕΕ για την ΑΕ και του ειδικού εντεταλμένου της ΕΕ για τη Σομαλία. Ο ΕΕΕΕ ενημερώνει τακτικά τις αποστολές των κρατών μελών και τις αντιπροσωπείες της Ένωσης στην περιοχή.
   2.   Στην περιοχή της αποστολής, διατηρείται στενή επαφή και επικοινωνία με τους αρχηγούς της αντιπροσωπείας της Ένωσης και τους αρχηγούς αποστολής των κρατών μελών. Καταβάλλουν κάθε δυνατή προσπάθεια προκειμένου να επικουρούν τον ΕΕΕΕ στην εκτέλεση της εντολής. Ο ΕΕΕΕ, σε στενό συντονισμό με τις σχετικές αντιπροσωπείες της Ένωσης, παρέχει τοπική πολιτική καθοδήγηση στον διοικητή των δυνάμεων της EUNAVFOR Αταλάντη, στον διοικητή της αποστολής EUTM Somalia, στον αρχηγό της EUCAP Νέστωρ και στον αρχηγό της EUAVSEC στο Νότιο Σουδάν. Ο ΕΕΕΕ, οι διοικητές επιχειρήσεων της ΕΕ και ο διοικητής μη στρατιωτικών επιχειρήσεων διαβουλεύονται αλλήλους ανάλογα με τις ανάγκες.
   3.   Ο ΕΕΕΕ συνεργάζεται στενά με τις αρχές των εμπλεκομένων χωρών, τα ΗΕ, την ΑΕ, την IGAD, άλλους εθνικούς, περιφερειακούς και διεθνείς φορείς, καθώς και με την κοινωνία των πολιτών της περιοχής.
   Άρθρο 13
   Επανεξέταση
   Η εφαρμογή της παρούσας απόφασης και η συνοχή της με άλλες συμβολές της Ένωσης στην περιοχή υπόκεινται σε τακτική εξέταση. Η ΕΕΕΕ υποβάλλει στο Συμβούλιο, τον ΥΕ και την Επιτροπή έκθεση για την πορεία της εκτέλεσης της εντολής του μέχρι τα τέλη Απριλίου 2014 και συγκεφαλαιωτική έκθεση για την εκτέλεση της εντολής κατά τη λήξη της εντολής.
   Άρθρο 14
   Έναρξη ισχύος
   Η παρούσα απόφαση αρχίζει να ισχύει από την ημέρα της έκδοσής της.

      Βρυξέλλες, 24 Οκτωβρίου 2013.

            Για το Συμβούλιο

            Ο Πρόεδρος

         L. LINKEVIČIUS

      (1)  Απόφαση 2011/819/ΚΕΠΠΑ του Συμβουλίου, της 8ης Δεκεμβρίου 2011, για τον διορισμό του ειδικού εντεταλμένου της Ευρωπαϊκής Ένωσης για το Κέρας της Αφρικής (EE L 327 της 9.12.2011, σ. 62).

      (2)  Απόφαση 2010/450/ΚΕΠΠΑ του Συμβουλίου, της 11ης Αυγούστου 2010, για τον διορισμό του ειδικού εντεταλμένου της Ευρωπαϊκής Ένωσης για τη Δημοκρατία του Σουδάν και τη Δημοκρατία του Νότιου Σουδάν (EE L 211 της 12.8.2010, σ. 42).

      (3)  Απόφαση 2011/168/ΚΕΠΠΑ του Συμβουλίου για το Διεθνές Ποινικό Δικαστήριο και την κατάργηση της κοινής θέσης 2003/444/ΚΕΠΠΑ (EE L 76 της 22.3.2011, σ. 56).

      (4)  Απόφαση 2011/292/ΕΕ του Συμβουλίου, της 31ης Μαρτίου 2011, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (ΕΕ L 141 της 27.5.2011, σ. 17).


title: 2014/229/ΕΕ: Απόφαση του Συμβουλίου, της 27ης Οκτωβρίου 2009 , σχετικά με την υπογραφή συνολικής συμφωνίας-πλαισίου εταιρικής σχέσης και συνεργασίας μεταξύ της Ευρωπαϊκής Κοινότητας και των κρατών μελών της αφενός, και της Δημοκρατίας της Ινδονησίας, αφετέρου

text:
               26.4.2014

               EL

               Επίσημη Εφημερίδα της Ευρωπαϊκής Ένωσης

               L 125/16

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 27ης Οκτωβρίου 2009
   σχετικά με την υπογραφή συνολικής συμφωνίας-πλαισίου εταιρικής σχέσης και συνεργασίας μεταξύ της Ευρωπαϊκής Κοινότητας και των κρατών μελών της αφενός, και της Δημοκρατίας της Ινδονησίας, αφετέρου

      (2014/229/ΕΕ)

   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την ίδρυση της Ευρωπαϊκής Κοινότητας, και ιδίως τα άρθρα 133 και 181, σε συνδυασμό με το άρθρο 300 παράγραφος 2,
   Έχοντας υπόψη την πρόταση της Επιτροπής,
   Εκτιμώντας τα ακόλουθα:

               (1)

               Στις 25 Νοεμβρίου 2004, το Συμβούλιο εξουσιοδότησε την Επιτροπή να διαπραγματευθεί συμφωνία-πλαίσιο εταιρικής σχέσης και συνεργασίας, που εφεξής καλείται «η συμφωνία», με τη Δημοκρατία της Ινδονησίας.

               (2)

               Η εν λόγω συμφωνία θα πρέπει να υπογραφεί, με την επιφύλαξη της ενδεχόμενης σύναψής της σε μεταγενέστερο στάδιο,

         ΑΠΟΦΑΣΙΖΕΙ:
   Άρθρο 1
   Η υπογραφή της συνολικής συμφωνίας-πλαισίου εταιρικής σχέσης και συνεργασίας μεταξύ της Ευρωπαϊκής Κοινότητας και των κρατών μελών της αφενός, και της Δημοκρατίας της Ινδονησίας αφετέρου, εγκρίνεται εξ ονόματος της Κοινότητας, με την επιφύλαξη της απόφασης του Συμβουλίου σχετικά με τη σύναψη της εν λόγω συμφωνίας.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να υπογράψει(-ουν) τη συμφωνία εξ ονόματος της Κοινότητας.

      Λουξεμβούργο, 27 Οκτωβρίου 2009.

            Για το Συμβούλιο

            Ο Πρόεδρος

         C. BILDT


title: 2014/115/ΕΕ: Απόφαση του Συμβουλίου, της 2ας Δεκεμβρίου 2013 , σχετικά με τη σύναψη του πρωτοκόλλου τροποποίησης της συμφωνίας για τις δημόσιες συμβάσεις

text:
               7.3.2014

               EL

               Επίσημη Εφημερίδα της Ευρωπαϊκής Ένωσης

               L 68/1

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 2ας Δεκεμβρίου 2013
   σχετικά με τη σύναψη του πρωτοκόλλου τροποποίησης της συμφωνίας για τις δημόσιες συμβάσεις
   (2014/115/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 6 στοιχείο α) σημείο v),
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Οι διαπραγματεύσεις για την αναθεώρηση της συμφωνίας του ΠΟΕ για τις δημόσιες συμβάσεις (ΣΔΣ 1994) άρχισαν τον Ιανουάριο του 1999, βάσει του άρθρου XXIV παράγραφος 7 στοιχείο β) της ΣΔΣ 1994.

               (2)

               Οι διαπραγματεύσεις διεξήχθησαν από την Επιτροπή, σε διαβούλευση με την ειδική επιτροπή που συστάθηκε δυνάμει του άρθρου 207 παράγραφος 3 της Συνθήκης για τη λειτουργία της Ευρωπαϊκής Ένωσης.

               (3)

               Στις 15 Δεκεμβρίου 2011, τα μέρη της ΣΔΣ 1994 συνομολόγησαν πολιτική συμφωνία, σε υπουργικό επίπεδο, σχετικά με τα αποτελέσματα των διαπραγματεύσεων. Η εν λόγω πολιτική συμφωνία επιβεβαιώθηκε με την έκδοση απόφασης σχετικά με τα αποτελέσματα των διαπραγματεύσεων, από την επιτροπή ΣΔΣ, στις 30 Μαρτίου 2012. Με την απόφαση αυτή, η οποία περιέχει πρωτόκολλο τροποποίησης της συμφωνίας για τις δημόσιες συμβάσεις (το «πρωτόκολλο»), τα μέρη της ΣΔΣ 1994 επικύρωσαν το κείμενο του πρωτοκόλλου και το άνοιξαν προς αποδοχή.

               (4)

               Το πρωτόκολλο θα πρέπει να εγκριθεί εξ ονόματος της Ένωσης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το πρωτόκολλο τροποποίησης της συμφωνίας για τις δημόσιες συμβάσεις εγκρίνεται εξ ονόματος της Ευρωπαϊκής Ένωσης.
   Το κείμενο του πρωτοκόλλου επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου ορίζει το ή τα πρόσωπα που είναι αρμόδια να καταθέσουν, εξ ονόματος της Ένωσης, την πράξη αποδοχής, όπως ορίζεται στην παράγραφο 3 του πρωτοκόλλου και συνάδει με το άρθρο XXIV παράγραφος 9 της ΣΔΣ 1994, προκειμένου να εκφρασθεί η συναίνεση της Ένωσης να δεσμευθεί από το πρωτόκολλο (1).
   Άρθρο 3
   Η παρούσα συμφωνία δεν ερμηνεύεται με την έννοια ότι παρέχει δικαιώματα ή επιβάλλει υποχρεώσεις των οποίων είναι δυνατόν να γίνει άμεσα επίκληση σε δικαστήρια της Ένωσης ή κράτους μέλους.
   Άρθρο 4
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 2 Δεκεμβρίου 2013.

            Για το Συμβούλιο

            Ο Πρόεδρος

         E. GUSTAS

      (1)  Η ημερομηνία έναρξης ισχύος του πρωτοκόλλου δημοσιεύεται στην Επίσημη Εφημερίδα της Ευρωπαϊκής Ένωσης με τη μέριμνα της Γενικής Γραμματείας του Συμβουλίου.


title: Απόφαση (ΕΕ) 2016/1521 του Ευρωπαϊκού Κοινοβουλίου, της 28ης Απριλίου 2016, σχετικά με το κλείσιμο των λογαριασμών της Ευρωπαϊκής Υπηρεσίας Ελέγχου της Αλιείας για το οικονομικό έτος 2014

text:
               14.9.2016

               EL

               Επίσημη Εφημερίδα της Ευρωπαϊκής Ένωσης

               L 246/250

         ΑΠΌΦΑΣΗ (ΕΕ) 2016/1521 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 28ης Απριλίου 2016
   σχετικά με το κλείσιμο των λογαριασμών της Ευρωπαϊκής Υπηρεσίας Ελέγχου της Αλιείας για το οικονομικό έτος 2014
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς της Ευρωπαϊκής Υπηρεσίας Ελέγχου της Αλιείας για το οικονομικό έτος 2014,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς της Ευρωπαϊκής Υπηρεσίας Ελέγχου της Αλιείας για το οικονομικό έτος 2014, που συνοδεύεται από την απάντηση της Υπηρεσίας (1),

               —

               έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2014, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τη σύσταση του Συμβουλίου, της 12ης Φεβρουαρίου 2016, σχετικά με τη χορήγηση απαλλαγής στην Υπηρεσία όσον αφορά την εκτέλεση του προϋπολογισμού για το οικονομικό έτος 2014 (05584/2016 — C8-0081/2016),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΚ) αριθ. 768/2005 του Συμβουλίου, της 26ης Απριλίου 2005, για την ίδρυση Κοινοτικής Υπηρεσίας Ελέγχου της Αλιείας και για την τροποποίηση του κανονισμού (ΕΟΚ) αριθ. 2847/93 για τη θέσπιση συστήματος ελέγχου που εφαρμόζεται στην κοινή αλιευτική πολιτική (4), και ιδίως το άρθρο 36,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5),

               —

               έχοντας υπόψη τον κατ’ εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (6), και ιδίως το άρθρο 108,

               —

               έχοντας υπόψη το άρθρο 94 και το παράρτημα V του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Αλιείας (A8-0104/2016),

               1.

               διαπιστώνει ότι οι οριστικοί ετήσιοι λογαριασμοί της Ευρωπαϊκής Υπηρεσίας Ελέγχου της Αλιείας αντιστοιχούν στους λογαριασμούς που επισυνάπτονται στην έκθεση του Ελεγκτικού Συνεδρίου·

               2.

               εγκρίνει το κλείσιμο των λογαριασμών της Ευρωπαϊκής Υπηρεσίας Ελέγχου της Αλιείας για το οικονομικό έτος 2014·

               3.

               αναθέτει στον πρόεδρό του να διαβιβάσει την παρούσα απόφαση στον εκτελεστικό διευθυντή της Ευρωπαϊκής Υπηρεσίας Ελέγχου της Αλιείας, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 409 της 9.12.2015, σ. 151.

      (2)  Βλέπε υποσημείωση 1.

      (3)  ΕΕ L 298 της 26.10.2012, σ. 1.

      (4)  ΕΕ L 128 της 21.5.2005, σ. 1.

      (5)  ΕΕ L 357 της 31.12.2002, σ. 72.

      (6)  ΕΕ L 328 της 7.12.2013, σ. 42.


title: Απόφαση (ΕΕ, Ευρατόμ) 2016/641 του Συμβουλίου, της 21ης Απριλίου 2016, για τον διορισμό ενός τακτικού μέλους, έπειτα από πρόταση της Ομοσπονδιακής Δημοκρατίας της Γερμανίας, στην Ευρωπαϊκή Οικονομική και Κοινωνική Επιτροπή

text:
               23.4.2016

               EL

               Επίσημη Εφημερίδα της Ευρωπαϊκής Ένωσης

               L 108/33

         ΑΠΌΦΑΣΗ (ΕΕ, Ευρατόμ) 2016/641 ΤΟΥ ΣΥΜΒΟΥΛΊΟΥ
   της 21ης Απριλίου 2016
   για τον διορισμό ενός τακτικού μέλους, έπειτα από πρόταση της Ομοσπονδιακής Δημοκρατίας της Γερμανίας, στην Ευρωπαϊκή Οικονομική και Κοινωνική Επιτροπή
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 302,
   Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενεργείας και ιδίως το άρθρο 106α,
   Έχοντας υπόψη την πρόταση της γερμανικής κυβέρνησης,
   Έχοντας υπόψη τη γνώμη της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στις 18 Σεπτεμβρίου 2015 και την 1η Οκτωβρίου 2015 το Συμβούλιο εξέδωσε τις αποφάσεις (ΕΕ, Ευρατόμ) 2015/1600 (1) και (ΕΕ, Ευρατόμ) 2015/1790 (2) για τον διορισμό των μελών της Ευρωπαϊκής Οικονομικής και Κοινωνικής Επιτροπής για την περίοδο από 21 Σεπτεμβρίου 2015 έως 20 Σεπτεμβρίου 2020.

               (2)

               Μία θέση τακτικού μέλους της Ευρωπαϊκής Οικονομικής και Κοινωνικής Επιτροπής έμεινε κενή λόγω της λήξης της θητείας του κ. Egbert BIERMANN,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κ. Norbert KLUGE, Leiter der Abteilung Mitbestimmungsförderung der Hans-Böckler -Stiftung, διορίζεται τακτικό μέλος στην Ευρωπαϊκή Οικονομική και Κοινωνική Επιτροπή για το εναπομένον διάστημα της τρέχουσας θητείας, ήτοι έως τις 20 Σεπτεμβρίου 2020.
   Άρθρο 2
   Η παρούσα απόφαση αρχίζει να ισχύει από την ημέρα της έκδοσής της.

      Λουξεμβούργο, 21 Απριλίου 2016.

            Για το Συμβούλιο

            Ο Πρόεδρος

         G.A. VAN DER STEUR

      (1)  Απόφαση (ΕΕ, Ευρατόμ) 2015/1600 του Συμβουλίου, της 18ης Σεπτεμβρίου 2015, για τον διορισμό των μελών της Ευρωπαϊκής Οικονομικής και Κοινωνικής Επιτροπής για την περίοδο από 21 Σεπτεμβρίου 2015 έως 20 Σεπτεμβρίου 2020 (ΕΕ L 248 της 24.9.2015, σ. 53).

      (2)  Απόφαση (ΕΕ, Ευρατόμ) 2015/1790 του Συμβουλίου, της 1ης Οκτωβρίου 2015, για τον διορισμό των μελών της Ευρωπαϊκής Οικονομικής και Κοινωνικής Επιτροπής για την περίοδο από 21 Σεπτεμβρίου 2015 έως 20 Σεπτεμβρίου 2020 (ΕΕ L 260 της 7.10.2015, σ. 23).


title: Απόφαση 2011/819/ΚΕΠΠΑ του Συμβουλίου, της 8ης Δεκεμβρίου 2011 , για τον διορισμό του ειδικού εντεταλμένου της Ευρωπαϊκής Ένωσης για το Κέρας της Αφρικής

text:
               9.12.2011

               EL

               Επίσημη Εφημερίδα της Ευρωπαϊκής Ένωσης

               L 327/62

         ΑΠΌΦΑΣΗ 2011/819/ΚΕΠΠΑ ΤΟΥ ΣΥΜΒΟΥΛΊΟΥ
   της 8ης Δεκεμβρίου 2011
   για τον διορισμό του ειδικού εντεταλμένου της Ευρωπαϊκής Ένωσης για το Κέρας της Αφρικής
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 31 παράγραφος 2 και το άρθρο 33,
   Έχοντας υπόψη την πρόταση της ύπατης εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Η Ένωση χρειάζεται να αντιμετωπίσει τις σύνθετες και αλληλένδετες προκλήσεις της περιοχής του Κέρατος της Αφρικής σε περιφερειακό επίπεδο.

               (2)

               Ο κ. Αλέξανδρος ΡΟΝΤΟΣ θα πρέπει να διορισθεί ειδικός εντεταλμένος της Ευρωπαϊκής Ένωσης (ΕΕΕΕ) για το Κέρας της Αφρικής για το διάστημα από 1ης Ιανουαρίου 2012 έως 30 Ιουνίου 2012.

               (3)

               Ο ΕΕΕΕ θα εκτελέσει την εντολή του στο πλαίσιο μιας κατάστασης η οποία ενδέχεται να επιδεινωθεί και η οποία θα μπορούσε να δυσχεράνει την επίτευξη των στόχων της εξωτερικής δράσης της Ένωσης, όπως καθορίζονται στο άρθρο 21 της Συνθήκης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ειδικός εντεταλμένος της Ευρωπαϊκής Ένωσης
   Ο κ. Αλέξανδρος ΡΟΝΤΟΣ διορίζεται ειδικός εντεταλμένος της Ευρωπαϊκής Ένωσης (ΕΕΕΕ) για το Κέρας της Αφρικής για το διάστημα από 1ης Ιανουαρίου 2012 έως 30 Ιουνίου 2012. Η εντολή του ΕΕΕΕ μπορεί να παραταθεί ή να τερματισθεί ενωρίτερα, εάν το αποφασίσει το Συμβούλιο, με πρόταση της ύπατης εκπροσώπου της Ένωσης για θέματα εξωτερικής πολιτικής και πολιτικής ασφαλείας (ΥΕ).
   Για τους σκοπούς της εντολής του ΕΕΕΕ, ως Κέρας της Αφρικής νοείται η περιοχή που περιλαμβάνει τη Δημοκρατία του Τζιμπουτί, το Κράτος της Ερυθραίας, την Ομοσπονδιακή Λαϊκή Δημοκρατία της Αιθιοπίας, τη Δημοκρατία της Κένυας, τη Σομαλία, τη Δημοκρατία του Σουδάν, τη Δημοκρατία του Νότιου Σουδάν και τη Δημοκρατία της Ουγκάντας. Για ζητήματα με ευρύτερες περιφερειακές επιπτώσεις, συμπεριλαμβανομένης της πειρατείας, ο ΕΕΕΕ θα έχει επαφές με χώρες και περιφερειακούς φορείς πέραν του Κέρατος της Αφρικής, όπως ενδείκνυται.
   Δεδομένης της ανάγκης να αντιμετωπίζονται με περιφερειακή προσέγγιση οι αλληλένδετες προκλήσεις με τις οποίες ευρίσκεται αντιμέτωπη η περιοχή, ο ΕΕΕΕ για το Κέρας της Αφρικής εργάζεται σε στενή συνεννόηση με τον ΕΕΕΕ για το Σουδάν και το Νότιο Σουδάν, ο οποίος διατηρεί την κύρια ευθύνη όσον αφορά τις δύο αυτές χώρες.
   Άρθρο 2
   Στόχοι πολιτικής
   1.   Η εντολή του ΕΕΕΕ βασίζεται στους στόχους πολιτικής της Ευρωπαϊκής Ένωσης («ΕΕ» ή «Ένωση») σε σχέση με το Κέρας της Αφρικής, με σκοπό την ενεργό συνεισφορά στις περιφερειακές και διεθνείς προσπάθειες επίτευξης διαρκούς ειρήνης, ασφάλειας και ανάπτυξης στην περιοχή. Ο ΕΕΕΕ επιδιώκει περαιτέρω να ενισχύσει την ποιότητα, την ένταση και τον αντίκτυπο της πολύπλευρης δράσης της ΕΕ στο Κέρας της Αφρικής.
   2.   Αρχικά, δίδεται προτεραιότητα στη Σομαλία και τις περιφερειακές διαστάσεις της σύγκρουσης, καθώς και την πειρατεία οι βαθύτερες αιτίες της οποίας έγκεινται στην αστάθεια που επικρατεί στη Σομαλία.
   3.   Σε ό,τι αφορά τη Σομαλία, η ΕΕ διά των στόχων πολιτικής της επιδιώκει, μέσω της συντονισμένης και αποτελεσματικής χρήσης όλων των μέσων που διαθέτει, να προωθήσει την επιστροφή της Σομαλίας και του λαού της σε τροχιά ειρήνης και ευημερίας. Προς τον σκοπό αυτό, η ΕΕ στηρίζει τον ρόλο των Ηνωμένων Εθνών (ΟΗΕ) στη διευκόλυνση αξιόπιστης και ανοικτής πολιτικής διαδικασίας που θα κατευθύνει η ίδια η Σομαλία, και θα συνεχίσει να συνεισφέρει ενεργά, μαζί με περιφερειακούς και διεθνείς εταίρους, στην εφαρμογή της ειρηνευτικής συμφωνίας του Τζιμπουτί και των μετά τη μετάβαση ρυθμίσεων.
   4.   Σε ό,τι αφορά την πειρατεία, ο ρόλος του ΕΕΕΕ είναι να συμβάλει στην ανάπτυξη και την εφαρμογή συνεκτικής, αποτελεσματικής και ισορροπημένης προσέγγισης της ΕΕ για την πειρατεία που πηγάζει από τη Σομαλία, συνδυάζοντας όλες τις συνιστώσες της δράσης της ΕΕ, ειδικότερα σε επίπεδο πολιτικής, ασφάλειας και ανάπτυξης, καθώς και να αποτελέσει τον βασικό συνομιλητή της ΕΕ με τη διεθνή κοινότητα, συμπεριλαμβανομένης της περιοχής της Ανατολικής και Νότιας Αφρικής και του Ινδικού Ωκεανού (ΑΝΑ/ΙΩ), όσον αφορά την πειρατεία.
   Άρθρο 3
   Εντολή
   1.   Προκειμένου να επιτευχθούν οι στόχοι της πολιτικής της ΕΕ όσον αφορά το Κέρας της Αφρικής, η εντολή του ΕΕΕΕ συνίσταται στα εξής:

               α)

               επαφές με όλους τους εμπλεκόμενους φορείς της περιοχής, τις κυβερνήσεις, τις υφιστάμενες περιφερειακές αρχές, τους διεθνείς και περιφερειακούς οργανισμούς, την κοινωνία των πολιτών και τη διασπορά, με σκοπό την προαγωγή των στόχων της ΕΕ και τη συμβολή στην καλύτερη κατανόηση του ρόλου της Ένωσης στην περιοχή·

               β)

               εκπροσώπηση της Ένωσης στα σχετικά διεθνή φόρουμ και διασφάλιση της προβολής της στήριξης της ΕΕ στη διαχείριση και την πρόληψη κρίσεων·

               γ)

               ενθάρρυνση και στήριξη της αποτελεσματικής πολιτικής συνεργασίας και της οικονομικής ολοκλήρωσης στην περιοχή μέσω της σύμπραξης της ΕΕ με την Αφρικανική Ένωση (ΑΕ) και υποπεριφερειακούς οργανισμούς·

               δ)

               συμβολή στην εφαρμογή της πολιτικής της ΕΕ όσον αφορά το Κέρας της Αφρικής, σε στενή συνεργασία με την Ευρωπαϊκή Υπηρεσία Εξωτερικής Δράσης (ΕΥΕΔ), και τις αντιπροσωπείες της Ένωσης στην περιοχή, καθώς και με την Επιτροπή·

               ε)

               σε ό,τι αφορά τη Σομαλία, και σε στενό συντονισμό με τους σχετικούς περιφερειακούς και διεθνείς εταίρους, συνεισφέρει ενεργά σε δράσεις και πρωτοβουλίες για την εφαρμογή της ειρηνευτικής συμφωνίας του Τζιμπουτί και των ρυθμίσεων που περιλαμβάνει για την περίοδο που θα ακολουθήσει το στάδιο της μετάβασης, μέσα από τη στήριξη της οικοδόμησης θεσμών, τους κράτους δικαίου και της δημιουργίας ικανών δομών διακυβέρνησης σε όλα τα επίπεδα, τη βελτίωση της ασφάλειας, την προαγωγή της δικαιοσύνης, της εθνικής συμφιλίωσης και του σεβασμού των ανθρωπίνων δικαιωμάτων, και τη βελτίωση της πρόσβασης της ανθρωπιστικής βοήθειας, ιδιαιτέρως στη Νότια και Κεντρική Σομαλία, μέσω κατάλληλων δραστηριοτήτων υπεράσπισης της τήρησης του διεθνούς ανθρωπιστικού δικαίου, με παράλληλη διασφάλιση της συμμόρφωσης προς τις ανθρωπιστικές αρχές του ανθρωπισμού, της ουδετερότητας, της ακεραιότητας και της ανεξαρτησίας·

               στ)

               διατήρηση στενής και ενεργού συνεργασίας με τον Ειδικό Απεσταλμένο του γενικού γραμματέα των Ηνωμένων Εθνών (ΓΓΟΗΕ) στη Σομαλία, συμμετοχή στις εργασίες της διεθνούς ομάδας επαφής για τη Σομαλία και άλλων διεθνών φόρουμ, και προώθηση συντονισμένης και συνεκτικής διεθνούς προσέγγισης για τη Σομαλία, μεταξύ άλλων μέσω της στρατιωτικής εκπαιδευτικής αποστολής της Ευρωπαϊκής Ένωσης που θα βοηθήσει στην εκπαίδευση των δυνάμεων ασφαλείας της Σομαλίας (EUTM Σομαλία), της EUNAVFOR Atalanta και της συνεχούς στήριξής της ΕΕ στην αποστολή της Αφρικανικής Ένωσης στη Σομαλία (AMISOM), σε στενή συνεργασία με τα κράτη μέλη·

               ζ)

               στενή παρακολούθηση της περιφερειακής διάστασης της κρίσης στη Σομαλία, συμπεριλαμβανομένης της τρομοκρατίας, του λαθρεμπορίου όπλων, των προσφυγικών και μεταναστευτικών ροών, καθώς και της ασφάλειας, της πειρατείας και συναφών οικονομικών ροών·

               η)

               όσον αφορά την πειρατεία, διατήρηση της εποπτείας όλων των δράσεων της ΕΕ εντός της ΕΥΕΔ, της Επιτροπής και των κρατών μελών, και της πραγματοποίησης τακτικών πολιτικών επαφών υψηλού επιπέδου με τις χώρες της περιοχής που πλήττονται από την πειρατεία που πηγάζει από τη Σομαλία, καθώς και με τους περιφερειακούς οργανισμούς, την ομάδα επαφής του ΟΗΕ για την πειρατεία στα ανοικτά της Σομαλίας, τον ΟΗΕ και άλλους βασικούς φορείς, προκειμένου να εξασφαλισθεί συνεκτική και ολοκληρωμένη προσέγγιση για την πειρατεία και να διασφαλισθεί ο κεντρικός ρόλος της ΕΕ στις διεθνείς προσπάθειες για την καταπολέμησή της. Τούτο περιλαμβάνει την ενεργό στήριξη της ΕΕ στην οικοδόμηση περιφερειακών θαλάσσιων ικανοτήτων και τη δικαστική δίωξη των πειρατών, και τη διασφάλιση της κατάλληλης αντιμετώπισης των βαθύτερων αιτιών της πειρατείας εντός της Σομαλίας. Περιλαμβάνεται επίσης η συνεχιζόμενη στήριξη της περιοχής της ΑΝΑ/ΙΩ στην εφαρμογή της στρατηγικής και του σχεδίου δράσης της για την πειρατεία καθώς και του κώδικα συμπεριφοράς του Τζιμπουτί·

               θ)

               παρακολούθηση των πολιτικών εξελίξεων στην περιοχή και συμβολή στη χάραξη της σχετικής πολιτικής της ΕΕ, μεταξύ άλλων όσον αφορά το ζήτημα των συνόρων Αιθιοπίας-Ερυθραίας και την εφαρμογή της συμφωνίας του Αλγερίου, την πρωτοβουλία της λεκάνης του Νείλου και άλλα ζητήματα που απασχολούν την περιοχή και επηρεάζουν την ασφάλεια, τη σταθερότητα και την ευημερία της, όπως η πρόκληση της διασφάλισης της λογοδοσίας των κυβερνήσεων ή οι περιπτώσεις έκρηξης βίας ή πολιτικού αδιεξόδου·

               ι)

               στενή παρακολούθηση των διασυνοριακών προκλήσεων που πλήττουν το Κέρας της Αφρικής, συμπεριλαμβανομένων τυχόν επιπτώσεων των ανθρωπιστικών κρίσεων σε πολιτικό επίπεδο και σε επίπεδο ασφαλείας·

               ια)

               συμβολή στην εφαρμογή της πολιτικής της ΕΕ για τα ανθρώπινα δικαιώματα στο Κέρας της Αφρικής, συμπεριλαμβανομένων των κατευθυντήριων γραμμών της ΕΕ για τα ανθρώπινα δικαιώματα, ιδίως των κατευθυντήριων γραμμών της ΕΕ για τα παιδιά και τις ένοπλες συγκρούσεις, καθώς και σχετικά με τη βία κατά των γυναικών και κοριτσιών και την καταπολέμηση κάθε μορφής διακρίσεων εναντίον τους, και της πολιτικής της ΕΕ για τις γυναίκες, την ειρήνη και την ασφάλεια, μεταξύ άλλων μέσω της παρακολούθησης και της υποβολής αναφορών σχετικά με τις εξελίξεις, καθώς και με τη διατύπωση σχετικών συστάσεων.

         2.   Για την εκπλήρωση της εντολής του, ο ΕΕΕΕ, μεταξύ άλλων:

               α)

               συμβουλεύει και υποβάλλει εκθέσεις για τον καθορισμό των θέσεων της ΕΕ στα διεθνή φόρουμ, με σκοπό την ενεργό προώθηση της συνολικής πολιτικής προσέγγισης της ΕΕ όσον αφορά το Κέρας της Αφρικής·

               β)

               διατηρεί την εποπτεία όλων των δραστηριοτήτων της Ένωσης και συνεργάζεται στενά με όλες τις ενδιαφερόμενες αντιπροσωπείες της Ένωσης.

         Άρθρο 4
   Εκτέλεση της εντολής
   1.   Ο ΕΕΕΕ είναι υπεύθυνος για την εκτέλεση της εντολής του, ενεργώντας υπό την εξουσία της ΥΕ.
   2.   Η Επιτροπή Πολιτικής και Ασφαλείας («ΕΠΑ») διατηρεί προνομιούχο δεσμό με τον ΕΕΕΕ και είναι το πρωταρχικό σημείο επαφής του ΕΕΕΕ με το Συμβούλιο. Η ΕΠΑ παρέχει στον ΕΕΕΕ στρατηγική καθοδήγηση και πολιτική κατεύθυνση στο πλαίσιο της εντολής καθηκόντων του, με την επιφύλαξη των εξουσιών της ΥΕ.
   3.   Ο ΕΕΕΕ εργάζεται σε στενό συντονισμό με την ΕΥΕΔ.
   Άρθρο 5
   Χρηματοδότηση
   1.   Το ποσό δημοσιονομικής αναφοράς που προορίζεται να καλύψει τις δαπάνες που απορρέουν από την εντολή του ΕΕΕΕ για την περίοδο από 1ης Ιανουαρίου 2012 έως 30 Ιουνίου 2012 ανέρχεται σε 670 000 ευρώ.
   2.   Η διαχείριση των δαπανών γίνεται σύμφωνα με τις διαδικασίες και τους κανόνες που ισχύουν για τον γενικό προϋπολογισμό της Ένωσης.
   3.   Η διαχείριση των δαπανών υπόκειται σε σύμβαση μεταξύ του ΕΕΕΕ και της Επιτροπής. Ο ΕΕΕΕ είναι υπόλογος στην Επιτροπή για όλες τις δαπάνες.
   Άρθρο 6
   Σύσταση και σύνθεση της ομάδας
   1.   Ο ΕΕΕΕ είναι υπεύθυνος για τη σύσταση της ομάδας του, εντός των ορίων της εντολής και των αντίστοιχων διαθέσιμων οικονομικών μέσων. Η ομάδα διαθέτει την απαιτούμενη από την εντολή εμπειρογνωμοσύνη σε ειδικά ζητήματα πολιτικής και ασφάλειας. Ο ΕΕΕΕ ενημερώνει το Συμβούλιο και την Επιτροπή αμέσως για τη σύνθεση της ομάδας του.
   2.   Τα κράτη μέλη, τα θεσμικά όργανα της Ένωσης και η ΕΥΕΔ δύνανται να προτείνουν την απόσπαση προσωπικού στην υπηρεσία του ΕΕΕΕ. Οι μισθοί του προσωπικού που αποσπάται στον ΕΕΕΕ από κράτος μέλος ή θεσμικό όργανο της Ένωσης ή την ΕΥΕΔ καλύπτονται από το κράτος μέλος, το ενδιαφερόμενο θεσμικό όργανο της Ένωσης ή την ΕΥΕΔ, αντίστοιχα. Στην υπηρεσία του ΕΕΕΕ μπορούν επίσης να τοποθετούνται εμπειρογνώμονες αποσπασμένοι από τα κράτη μέλη στα θεσμικά όργανα της Ένωσης ή την ΕΥΕΔ. Το διεθνές προσωπικό που προσλαμβάνεται με συμβάσεις έχει την ιθαγένεια κράτους μέλους.
   3.   Όλο το αποσπασμένο προσωπικό τελεί υπό τη διοικητική εξουσία του αποστέλλοντος κράτους μέλους ή θεσμικού οργάνου της Ένωσης ή της ΕΥΕΔ, ασκεί δε τα καθήκοντά του και ενεργεί προς το συμφέρον της εντολής του ΕΕΕΕ.
   Άρθρο 7
   Προνόμια και ασυλίες του ΕΕΕΕ και του προσωπικού του ΕΕΕΕ
   Τα προνόμια, οι ασυλίες και οι λοιπές εγγυήσεις που απαιτούνται για την εκτέλεση και την ομαλή διεξαγωγή της αποστολής του ΕΕΕΕ και τα μέλη του προσωπικού του ΕΕΕΕ συμφωνούνται με τη χώρα/χώρες υποδοχής, ανάλογα με την περίπτωση. Τα κράτη μέλη και η Επιτροπή παρέχουν κάθε απαιτούμενη υποστήριξη για τον σκοπό αυτό.
   Άρθρο 8
   Ασφάλεια των διαβαθμισμένων πληροφοριών της ΕΕ
   Ο ΕΕΕΕ και το προσωπικό της ομάδας του ΕΕΕΕ τηρούν τις αρχές ασφαλείας και τις ελάχιστες προδιαγραφές που θεσπίζονται με την απόφαση 2011/292/ΕΕ του Συμβουλίου, της 31ης Μαρτίου 2011, σχετικά με τους κανονισμούς ασφαλείας για την προστασία των διαβαθμισμένων πληροφοριών της ΕΕ (1).
   Άρθρο 9
   Πρόσβαση στις πληροφορίες και υλικοτεχνική στήριξη
   1.   Τα κράτη μέλη, η Επιτροπή, η ΕΥΕΔ και η Γενική Γραμματεία του Συμβουλίου εξασφαλίζουν ότι παρέχεται πρόσβαση του ΕΕΕΕ σε κάθε σχετική πληροφορία.
   2.   Οι αντιπροσωπείες της Ένωσης ή/και τα κράτη μέλη, ανάλογα με την περίπτωση, παρέχουν υλικοτεχνική στήριξη στην περιοχή.
   Άρθρο 10
   Ασφάλεια
   Σύμφωνα με την πολιτική της Ένωσης για την ασφάλεια του προσωπικού που αναπτύσσεται σε επιχειρησιακά καθήκοντα εκτός της Ένωσης δυνάμει του τίτλου V της Συνθήκης, ο ΕΕΕΕ λαμβάνει κάθε ευλόγως εφαρμόσιμο μέτρο, σύμφωνα με την εντολή του και ανάλογα με την κατάσταση ασφαλείας στη γεωγραφική περιοχή ευθύνης του, για την ασφάλεια όλου του προσωπικού που τελεί υπό την άμεση εξουσία του, ιδίως δε:

               α)

               καταρτίζοντας σχέδιο ασφαλείας ειδικό για τη συγκεκριμένη αποστολή, το οποίο περιλαμβάνει υλικά, οργανωτικά και διαδικαστικά μέτρα ασφαλείας ειδικά για την αποστολή, διέπει τη διαχείριση της ασφάλειας των κινήσεων του προσωπικού προς τον τόπο της αποστολής και εντός αυτού, καθώς και τη διαχείριση συμβάντων ασφάλειας, και περιλαμβάνει σχέδιο έκτακτης ανάγκης και απομάκρυνσης της αποστολής·

               β)

               εξασφαλίζει ότι όλο το προσωπικό που αναπτύσσεται εκτός της Ένωσης διαθέτει την ασφαλιστική κάλυψη έναντι υψηλού κινδύνου που απαιτείται λόγω των συνθηκών στον τόπο της αποστολής·

               γ)

               εξασφαλίζει ότι όλα τα μέλη της ομάδας του ΕΕΕΕ που αναπτύσσονται εκτός της Ένωσης, συμπεριλαμβανομένου του προσωπικού που προσλαμβάνεται επιτόπου, έχουν λάβει κατάλληλη κατάρτιση όσον αφορά την ασφάλεια προτού ή μόλις φτάσουν στον τόπο της αποστολής, με βάση τις διαβαθμίσεις κινδύνου που έχουν ορισθεί για τον τόπο της αποστολής·

               δ)

               εξασφαλίζει την εφαρμογή όλων των συμφωνηθεισών συστάσεων που διατυπώνονται κατόπιν των τακτικών αξιολογήσεων ασφαλείας και υποβάλλει στο Συμβούλιο, την ΥΕ και την Επιτροπή γραπτές εκθέσεις για την εφαρμογή τους και για άλλα ζητήματα ασφαλείας στο πλαίσιο των ενδιάμεσων εκθέσεων και των εκθέσεων για την εκτέλεση της εντολής.

         Άρθρο 11
   Υποβολή εκθέσεων
   1.   Ο ΕΕΕΕ υποβάλλει τακτικά προφορικές και γραπτές εκθέσεις στην ΥΕ και την ΕΠΑ. Ο ΕΕΕΕ υποβάλλει επίσης εκθέσεις, εφόσον χρειάζεται, στις ομάδες εργασίας του Συμβουλίου. Οι τακτικές γραπτές εκθέσεις διαβιβάζονται μέσω του δικτύου COREU. Κατόπιν σύστασης της ΥΕ ή της ΕΠΑ, ο ΕΕΕΕ μπορεί να υποβάλει εκθέσεις στο Συμβούλιο Εξωτερικών Υποθέσεων.
   2.   Ο ΕΕΕΕ υποβάλλει έκθεση για τον βέλτιστο τρόπο υλοποίησης των ενωσιακών πρωτοβουλιών, όπως η συμβολή της Ένωσης στις μεταρρυθμίσεις, συμπεριλαμβανομένων των πολιτικών πτυχών των σχετικών αναπτυξιακών έργων της Ένωσης, σε συντονισμό με τις αντιπροσωπείες της Ένωσης στην περιοχή.
   Άρθρο 12
   Συντονισμός
   1.   Ο ΕΕΕΕ προωθεί τον συνολικό πολιτικό συντονισμό της Ένωσης και βοηθά τις αντιπροσωπείες της ΕΕ να εξασφαλίσουν ότι όλα τα επιτόπια μέσα της Ένωσης χρησιμοποιούνται με συνεκτικό τρόπο, προκειμένου να επιτευχθούν οι στόχοι της πολιτικής της Ένωσης. Οι δραστηριότητες του ΕΕΕΕ συντονίζονται με τις δραστηριότητες των αντιπροσωπειών της Ένωσης, της Επιτροπής καθώς και άλλων ΕΕΕΕ που δραστηριοποιούνται στην περιοχή, ιδίως του ΕΕΕΕ για το Σουδάν και το Νότιο Σουδάν και του ΕΕΕΕ για την ΑΕ. Ο ΕΕΕΕ ενημερώνει τακτικά τα κράτη μέλη και τις αντιπροσωπείες της Ένωσης στην περιοχή.
   2.   Στην περιοχή της αποστολής, διατηρείται στενή επαφή με τις αντιπροσωπείες της Ένωσης και τους Αρχηγούς των Αποστολών των κρατών μελών, οι οποίοι καταβάλλουν κάθε δυνατή προσπάθεια προς επικουρία του ΕΕΕΕ στην εκπλήρωση της εντολής του. Ο ΕΕΕΕ, σε στενό συντονισμό με τις σχετικές αντιπροσωπείες της Ένωσης, παρέχει τοπική πολιτική καθοδήγηση στον διοικητή των δυνάμεων της Eunavfor Atalanta και στον διοικητή της αποστολής EUTM Somalia. Ο ΕΕΕΕ και ο διοικητής επιχειρήσεων διαβουλεύονται ανάλογα με τις ανάγκες.
   3.   Ο ΕΕΕΕ συνεργάζεται στενά με τις αρχές των εμπλεκομένων χωρών, τον ΟΗΕ, την ΑΕ, τη Διακυβερνητική Αρχή Ανάπτυξης (IGAD), άλλους εθνικούς, περιφερειακούς και διεθνείς φορείς, καθώς και με την κοινωνία των πολιτών της περιοχής.
   Άρθρο 13
   Εξέταση
   Η εφαρμογή της παρούσας απόφασης και η συνοχή της με άλλες συμβολές της Ένωσης στην περιοχή υπόκεινται σε τακτική εξέταση. Ο ΕΕΕΕ υποβάλλει στο Συμβούλιο, στην ΥΕ, και στην Επιτροπή συγκεφαλαιωτική έκθεση για την εκτέλεση της εντολής κατά τη λήξη της.
   Άρθρο 14
   Έναρξη ισχύος
   Η παρούσα απόφαση αρχίζει να ισχύει από την ημέρα της έκδοσής της.

      Βρυξέλλες, 8 Δεκεμβρίου 2011.

            Για το Συμβούλιο

            Ο Πρόεδρος

         M. DOWGIELEWICZ

      (1)  ΕΕ L 141 της 27.5.2011, σ. 17.


title: 2007/233/ΕΚ: Απόφαση της Επιτροπής, της 12ης Απριλίου 2007 , σχετικά με το διορισμό των μελών που αντιπροσωπεύουν τον ιδιωτικό τομέα εντός ομάδας εμπειρογνωμόνων για τις τιμές μεταβίβασης, στο κοινό φόρουμ για τον καθορισμό των τιμών μεταβίβασης

text:
               17.4.2007

               EL

               Επίσημη Εφημερίδα της Ευρωπαϊκής Ένωσης

               L 100/25

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 12ης Απριλίου 2007
   σχετικά με το διορισμό των μελών που αντιπροσωπεύουν τον ιδιωτικό τομέα εντός ομάδας εμπειρογνωμόνων για τις τιμές μεταβίβασης, στο κοινό φόρουμ για τον καθορισμό των τιμών μεταβίβασης
   (2007/233/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την απόφαση 2007/75/ΕΚ της Επιτροπής, της 22ας Δεκεμβρίου 2006, σχετικά με τη σύσταση ομάδας εμπειρογνωμόνων για τις τιμές μεταβίβασης, επιφορτισμένης να συμβουλεύει την Επιτροπή σε φορολογικά θέματα που συνδέονται με τις τιμές μεταβίβασης (1), και ιδίως το άρθρο 4,
   την πρόσκληση για υποβολή υποψηφιοτήτων για το διορισμό των μελών που αντιπροσωπεύουν τον τομέα των επιχειρήσεων και του προέδρου για το κοινό φόρουμ για τον καθορισμό των τιμών μεταβίβασης, που δημοσιεύθηκε στις 22 Δεκεμβρίου 2006, στην ιστοσελίδα της Γενικής Διεύθυνσης Φορολογίας και Τελωνειακής Ένωσης,
   Εκτιμώντας τα ακόλουθα:

               (1)

               Σύμφωνα με το άρθρο 4 της απόφασης 2007/75/ΕΚ, η Επιτροπή διορίζει ένα πρόεδρο και μέχρι 15 εκπροσώπους από τον ιδιωτικό τομέα που διαθέτουν πείρα και ικανότητες σε θέματα καθορισμού τιμών μεταβίβασης.

               (2)

               Σύμφωνα με την παράγραφο 15 της πρόσκλησης για υποβολή υποψηφιοτήτων, οι υποψήφιοι που επιλέγονται ως εκπρόσωποι των επιχειρήσεων στο κοινό φόρουμ για τον καθορισμό των τιμών μεταβίβασης θα είναι επιφανείς προσωπικότητες στον τομέα των τιμών μεταβίβασης, που ορίζονται από την Ευρωπαϊκή Επιτροπή με τη βοήθεια της προεδρίας του Συμβουλίου της ΕΕ και της ομάδας εργασίας «Φορολογικές υποθέσεις της ένωσης βιομηχανιών της Ευρωπαϊκής Κοινότητας», από άτομα που διαθέτουν τα δέοντα προσόντα και εργάζονται στη βιομηχανία, στις υπηρεσίες, στον επιχειρηματικό κλάδο ή σε τομείς δραστηριότητας που έχουν σχέση με τις τιμές μεταβίβασης.

               (3)

               Περίπου 44 αιτήσεις έγιναν δεκτές μετά από την πρόσκληση για υποβολή υποψηφιοτήτων,

         ΑΠΟΦΑΣΙΖΕΙ:
   Άρθρο 1
   Η Επιτροπή ορίζει για περίοδο δύο ετών 15 μέλη που αντιπροσωπεύουν τον ιδιωτικό τομέα και ένα πρόεδρο, οι οποίοι απαρτίζουν την ομάδα εμπειρογνωμόνων, η οποία ονομάζεται «κοινό φόρουμ της ΕΕ για τον καθορισμό των τιμών μεταβίβασης» και των οποίων τα ονόματα περιλαμβάνονται στο παράρτημα.
   Άρθρο 2
   Η παρούσα απόφαση αρχίζει να ισχύει την 1η Μαρτίου 2007.

      Βρυξέλλες, 12 Απριλίου 2007.

            Για την Επιτροπή

         László KOVÁCS

            Μέλος της Επιτροπής

      (1)  ΕΕ L 32 της 6.2.2007, σ. 189.

      ΠΑΡΑΡΤΗΜΑ
      Διορισθείς πρόεδρος:
      Bruno GIBERT
      Κατάλογος των διορισθέντων μελών που αντιπροσωπεύουν τον ιδιωτικό τομέα

                  Dirk VAN STAPPEN

                  Isabel VERLINDEN

                  Svetla MARINOVA

                  Werner STUFFER

                  Heinz-Klaus KROPPEN

                  Kennet PETTERSSON

                  Sabine WAHL

                  Guglielmo MAISTO

                  Guy KERSCH

                  Theo KEIJZER

                  Monique VAN HERKSEN

                  Håkan ANDREASSON

                  Eduardo GRACIA

                  Michael SUFRIN

                  Nicholas DEE


title: 2014/231/ΕΕ: Απόφαση του Συμβουλίου, της 14ης Απριλίου 2014 , σχετικά με τη σύναψη της συμφωνίας-πλαισίου περί συνολικής εταιρικής σχέσης και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Ινδονησίας, αφετέρου, όσον αφορά ζητήματα που αφορούν την επανεισδοχή

text:
               26.4.2014

               EL

               Επίσημη Εφημερίδα της Ευρωπαϊκής Ένωσης

               L 125/46

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 14ης Απριλίου 2014
   σχετικά με τη σύναψη της συμφωνίας-πλαισίου περί συνολικής εταιρικής σχέσης και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Ινδονησίας, αφετέρου, όσον αφορά ζητήματα που αφορούν την επανεισδοχή

      (2014/231/ΕΕ)

   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 79, παράγραφος 3, σε συνδυασμό με το άρθρο 218 παράγραφος 6 στοιχείο α),
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Σύμφωνα με την απόφαση 2014/229/ΕΕ του Συμβουλίου (2), η συμφωνία-πλαίσιο περί συνολικής εταιρικής σχέσης και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Ινδονησίας, αφετέρου, («η συμφωνία»), υπεγράφη στις 9 Νοεμβρίου 2009, με την επιφύλαξη της σύναψής της σε μεταγενέστερη ημερομηνία.

               (2)

               Σύμφωνα με τα άρθρα 1 και 2 του πρωτοκόλλου (αριθ. 21) για τη θέση του Ηνωμένου Βασιλείου και της Ιρλανδίας όσον αφορά τον χώρο ελευθερίας, ασφάλειας και δικαιοσύνης, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, τα εν λόγω κράτη μέλη δεν συμμετέχουν στην έκδοση της παρούσας απόφασης και δεν δεσμεύονται από αυτήν ούτε υπόκεινται στην εφαρμογή της.

               (3)

               Σύμφωνα με τα άρθρα 1 και 2 του πρωτοκόλλου (αριθ. 22) σχετικά με τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.

               (4)

               Οι διατάξεις της συμφωνίας, πλην των διατάξεων του άρθρου 34 παράγραφος 3 που αφορούν την επανεισδοχή, αποτελούν το αντικείμενο χωριστής απόφασης (3) που θα εκδοθεί παράλληλα με την παρούσα απόφαση.

               (5)

               Η συμφωνία θα πρέπει να εγκριθεί εξ ονόματος της Ένωσης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η συμφωνία-πλαίσιο περί συνολικής εταιρικής σχέσης και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Ινδονησίας, αφετέρου (4), όσον αφορά το άρθρο 34 παράγραφος 3 αυτής, εγκρίνεται εξ ονόματος της Ευρωπαϊκής Ένωσης.
   Άρθρο 2
   Η Ύπατη εκπρόσωπος της Ένωσης για θέματα εξωτερικής πολιτικής και πολιτικής ασφαλείας ασκεί την προεδρία της μεικτής επιτροπής που προβλέπεται στο άρθρο 41 της συμφωνίας. Η Ένωση ή, ανάλογα με την περίπτωση, η Ένωση και τα κράτη μέλη εκπροσωπούνται στη μεικτή επιτροπή ανάλογα με το θέμα.
   Άρθρο 3
   Ο πρόεδρος του Συμβουλίου προβαίνει, εξ ονόματος της Ένωσης, στην κοινοποίηση που προβλέπεται στο άρθρο 48 παράγραφος 1 της συμφωνίας.
   Άρθρο 4
   Η παρούσα απόφαση αρχίζει να ισχύει την ημερομηνία της έκδοσής της.

      Λουξεμβούργο, 14 Απριλίου 2014.

            Για το Συμβούλιο

            Η Πρόεδρος

         C. ASHTON

      (1)  Η έγκριση δόθηκε στις 26 Φεβρουαρίου 2014 (δεν έχει ακόμη δημοσιευθεί στην Επίσημη Εφημερίδα).

      (2)  Απόφαση 2014/229/ΕΕ του Συμβουλίου, της 27ης Οκτωβρίου 2009, σχετικά με την υπογραφή συνολικής συμφωνίας-πλαισίου εταιρικής σχέσης και συνεργασίας μεταξύ της Ευρωπαϊκής Κοινότητας και των κρατών μελών της αφενός, και της Δημοκρατίας της Ινδονησίας, αφετέρου (βλέπε σελίδα 16 της παρούσας Επίσημης Εφημερίδας).

      (3)  Απόφαση του Συμβουλίου 2014/230/ΕΕ, της 14ης Απριλίου 2014, σχετικά με τη σύναψη της συμφωνίας-πλαισίου περί συνολικής εταιρικής σχέσης και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Ινδονησίας, αφετέρου, εξαιρουμένων των ζητημάτων που αφορούν την επανεισδοχή (βλέπε σελίδα 44 της παρούσας Επίσημης Εφημερίδας).

      (4)  Το κείμενο της συμφωνίας δημοσιεύθηκε στην ΕΕ L 125 της 26.4.2014, σ. 17 μαζί με την απόφαση υπογραφής.


Avis juridique important

|

31993D0489

93/489/Ευρατόμ, ΕΚΑΧ, ΕΟΚ: Απόφαση της Επιτροπής της 4ης Αυγούστου 1993 για την προσαρμογή των διορθωτικών συντελεστών που εφαρμόζονται από την 1η Νοεμβρίου 1992 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτη χώρα

Επίσημη Εφημερίδα αριθ. L 228 της 09/09/1993 σ. 0045 - 0046

ΑΠΟΦΑΣΗ ΤΗΣ ΕΠΙΤΡΟΠΗΣ της 4ης Αυγούστου 1993 για την προσαρμογή των διορθωτικών συντελεστών που εφαρμόζονται από την 1η Νοεμβρίου 1992 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτη χώρα(93/489/Ευρατόμ, ΕΚΑΧ, ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,  τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων, όπως καθορίστηκε από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1) και τροποποιήθηκε τελευταία από τον κανονισμό (ΕΟΚ, Ευρατόμ, ΕΚΑΧ) αριθ. 3761/92 (2), και ιδίως το  άρθρο 13 δεύτερο εδάφιο του παραρτήματος X,  Εκτιμώντας:  ότι με τον κανονισμό (Ευρατόμ, ΕΚΑΧ, ΕΟΚ) αριθ. 1419/93 του Συμβουλίου (3) καθορίστηκαν, κατ' εφαρμογή του άρθρου 13 πρώτο εδάφιο του παραρτήματος X του κανονισμού υπηρεσιακής κατάστασης, οι διορθωτικοί συντελεστές που εφαρμόζονται από 1ης Ιουλίου 1992  στις καταβαλλόμενες αποδοχές, στο νόμισμα της χώρας υπηρεσίας, στους υπαλλήλους που είναι τοποθετημένοι σε τρίτες χώρες,  ότι κατά τους τελευταίους μήνες η Επιτροπή προέβη σε διάφορες προσαρμογές αυτών των διορθωτικών συντελεστών (4), σύμφωνα με το άρθρο 13 δεύτερο εδάφιο του παραρτήματος X του κανονισμού υπηρεσιακής κατάστασης- ότι πρέπει να προσαρμοστούν από 1ης Νοεμβρίου 1992 ορισμένοι διορθωτικοί συντελεστές, καθόσον, με βάση τα στατιστικά στοιχεία που έχει στη διάθεσή της η Επιτροπή, η μεταβολή του κόστους ζωής, όπως μετριέται με το διορθωτικό συντελεστή και την αντίστοιχη  τιμή συναλλάγματος, αποδεικνύεται, για ορισμένες τρίτες χώρες, ανώτερη του 5 % μετά τον τελευταίο καθορισμό ή προσαρμογή,  ΑΠΟΦΑΣΙΖΕΙ:   Άρθρο μόνο  Από 1ης Νοεμβρίου 1992 οι διορθωτικοί συντελεστές που εφαρμόζονται στις αποδοχές των υπαλλήλων που είναι τοποθετημένοι σε τρίτες χώρες και οι οποίες καταβάλλονται στο νόμισμα της χώρας υπηρεσίας, προσαρμόζονται σύμφωνα με το παράρτημα.  Οι τιμές συναλλάγματος για την καταβολή αυτών των αποδοχών είναι οι τιμές που χρησιμοποιούνται για την εκτέλεση του προϋπολογισμού των Ευρωπαϊκών Κοινοτήτων κατά το μήνα που προηγείται της ημερομηνίας από την οποία παράγει αποτελέσματα η παρούσα  απόφαση.  Βρυξέλλες, 4 Αυγούστου 1993.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 56 της 4. 3. 1968, σ. 1.  (2) ΕΕ αριθ. L 383 της 29. 12. 1992, σ. 1.  (3) ΕΕ αριθ. L 140 της 11. 6. 1993, σ. 1.  (4) ΕΕ αριθ. L 131 της 28. 5. 1993, σσ. 53-62.      ΠΑΡΑΡΤΗΜΑ    /* ΠΙΝΑΚΕΣ: δείτε Ε.Ε. */


title: 2014/705/ΕΕ: Απόφαση του Συμβουλίου, της 8ης Οκτωβρίου 2014 , για τον διορισμό στην Ευρωπαϊκή Οικονομική και Κοινωνική Επιτροπή ενός τακτικού μέλους από το Ηνωμένο Βασίλειο

text:
               11.10.2014

               EL

               Επίσημη Εφημερίδα της Ευρωπαϊκής Ένωσης

               L 295/57

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 8ης Οκτωβρίου 2014
   για τον διορισμό στην Ευρωπαϊκή Οικονομική και Κοινωνική Επιτροπή ενός τακτικού μέλους από το Ηνωμένο Βασίλειο

      (2014/705/ΕΕ)

   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 302,
   Έχοντας υπόψη την πρόταση της βρετανικής κυβέρνησης,
   Έχοντας υπόψη τη γνώμη της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στις 13 Σεπτεμβρίου 2010 το Συμβούλιο εξέδωσε την απόφαση 2010/570/ΕΕ, Ευρατόμ για τον διορισμό των μελών της Ευρωπαϊκής Οικονομικής και Κοινωνικής Επιτροπής για την περίοδο από 21 Σεπτεμβρίου 2010 έως 20 Σεπτεμβρίου 2015 (1).

               (2)

               Μετά τη λήξη της θητείας του κ. Bryan CASSIDY, έχει κενωθεί μία θέση μέλους στην Ευρωπαϊκή Οικονομική και Κοινωνική Επιτροπή,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζεται στην Ευρωπαϊκή Οικονομική και Κοινωνική Επιτροπή για το εναπομένον διάστημα της τρέχουσας θητείας, ήτοι έως τις 20 Σεπτεμβρίου 2015, ως τακτικό μέλος ο κ. David YEANDLE OBE.
   Άρθρο 2
   Η παρούσα απόφαση αρχίζει να ισχύει από την ημέρα της έκδοσής της.

      Λουξεμβούργο, 8 Οκτωβρίου 2014.

            Για το Συμβούλιο

            Ο Πρόεδρος

         M. LUPI

      (1)  ΕΕ L 251 της 25.9.2010, σ. 8.


title: 2008/683/ΕΚ: Απόφαση αριθ. 208, της 11ης Μαρτίου 2008 , για τη θέσπιση κοινού πλαισίου για τη συλλογή στοιχείων σχετικά με τη διεκπεραίωση των αιτήσεων συνταξιοδότησης (Κείμενο που παρουσιάζει ενδιαφέρον για τον ΕΟΧ)

text:
               21.8.2008

               EL

               Επίσημη Εφημερίδα της Ευρωπαϊκής Ένωσης

               L 223/25

         ΔΙΟΙΚΗΤΙΚΗ ΕΠΙΤΡΟΠΗ ΤΩΝ ΕΥΡΩΠΑΕΚΩΝ ΚΟΙΝΟΤΗΤΩΝ ΓΙΑ ΤΗΝ ΚΟΙΝΩΝΙΚΗ ΑΣΦΑΛΙΣΗ ΤΩΝ ΔΙΑΚΙΝΟΥΜΕΝΩΝ ΕΡΓΑΖΟΜΕΝΩΝ

      ΑΠΌΦΑΣΗ αριθ. 208
   της 11ης Μαρτίου 2008
   για τη θέσπιση κοινού πλαισίου για τη συλλογή στοιχείων σχετικά με τη διεκπεραίωση των αιτήσεων συνταξιοδότησης
   (Κείμενο που παρουσιάζει ενδιαφέρον για τον ΕΟΧ)
   (2008/683/ΕΚ)
   Η ΔΙΟΙΚΗΤΙΚΗ ΕΠΙΤΡΟΠΗ ΓΙΑ ΤΗΝ ΚΟΙΝΩΝΙΚΗ ΑΣΦΑΛΙΣΗ ΤΩΝ ΔΙΑΚΙΝΟΥΜΕΝΩΝ ΕΡΓΑΖΟΜΕΝΩΝ,
   Έχοντας υπόψη:
   το άρθρο 81 στοιχείο δ) του κανονισμού (ΕΟΚ) αριθ. 1408/71 του Συμβουλίου (1), σύμφωνα με το οποίο η διοικητική επιτροπή προωθεί και αναπτύσσει τη συνεργασία μεταξύ των κρατών μελών μέσω εκσυγχρονισμού των διαδικασιών ανταλλαγής πληροφοριών, ειδικότερα μέσω προσαρμογής της ροής πληροφοριών μεταξύ των φορέων στις τηλεματικές ανταλλαγές, λαμβάνοντας υπόψη την ανάπτυξη της επεξεργασίας των δεδομένων σε κάθε κράτος μέλος. Ο εκσυγχρονισμός αυτός αποσκοπεί, κυρίως, στην επιτάχυνση της χορήγησης των παροχών,
   το άρθρο 117 του κανονισμού (ΕΟΚ) αριθ. 574/72 του Συμβουλίου (2), σύμφωνα με το οποίο η διοικητική επιτροπή, βάσει μελετών και προτάσεων της τεχνικής επιτροπής του άρθρου 117γ του κανονισμού εφαρμογής, προσαρμόζει στις νέες τεχνικές επεξεργασίας δεδομένων τα υποδείγματα εγγράφων, καθώς και τους τρόπους και τις διαδικασίες διαβίβασης των δεδομένων που προβλέπονται για την εφαρμογή του κανονισμού και του κανονισμού εφαρμογής του,
   Εκτιμώντας τα ακόλουθα:

               (1)

               Για να διευκολυνθεί η διοικητική επιτροπή στην αξιολόγηση του βαθμού στον οποίο οι εργασίες της τεχνικής επιτροπής συμβάλλουν στην επίσπευση της χορήγησης των παροχών, είναι σκόπιμη η παροχή ορισμένων βασικών τόσο ποσοτικών όσο και ποιοτικών στοιχείων.

               (2)

               Οι διαφορές μεταξύ των διαθέσιμων στοιχείων στα διάφορα κράτη μέλη καθιστούν δύσκολη την σύγκριση. Η συλλογή στατιστικών στοιχείων δεν πρέπει να αποτελεί επαχθή και περιττή επιβάρυνση για τα κράτη μέλη.

               (3)

               Στόχος, συνεπώς, είναι η συλλογή των κυριοτέρων βασικών στοιχείων, τα οποία αφορούν την επεξεργασία και την διεκπεραίωση των αιτήσεων συνταξιοδότησης λόγω γήρατος με σκοπό: τη βελτίωση των γνώσεων σχετικά με την ισχύουσα σε κάθε κράτος μέλος κατάσταση, κυρίως ως προς τον εντοπισμό των βασικών δυσχερειών, τις οποίες παρουσιάζουν τα συστήματα και οι διαδικασίες κάθε κράτους μέλους, την ανταλλαγή πληροφοριών σε σχέση με τις βέλτιστες πρακτικές και την ανταλλαγή απόψεων για την αναζήτηση τρόπων με τους οποίους θα μπορούσε να συντομευθεί ο χρόνος επεξεργασίας, καθώς και την καθιέρωση σαφών σημείων αναφοράς, με γνώμονα τα οποία κάθε κράτος μέλος θα μπορεί να συγκρίνει τις δικές του επιδόσεις.

               (4)

               Συνεπώς, είναι σκόπιμο να θεσπιστεί ένα ευρύ κοινό πλαίσιο για τη συλλογή στοιχείων σχετικά με τη διεκπεραίωση των αιτήσεων συνταξιοδότησης και για το σκοπό αυτό πρέπει να δοθούν από τις αρμόδιες αρχές ακριβείς κατευθυντήριες γραμμές στους εθνικούς φορείς.

               (5)

               Οι αρμόδιοι φορείς λαμβάνουν υπόψη την ανάπτυξη και την επικείμενη καθιέρωση της ηλεκτρονικής ανταλλαγής πληροφοριών για την κοινωνική ασφάλιση (EESSI) στο σχεδιασμό και την εφαρμογή των εσωτερικών εθνικών συστημάτων τους για τη λήψη και τη συλλογή στοιχείων σχετικά με τη διεκπεραίωση των αιτήσεων συνταξιοδότησης.

               (6)

               Η απόφαση αριθ. 182, η οποία προέβλεπε τη θέσπιση ενός τέτοιου κοινού πλαισίου, έληξε την 1η Ιανουαρίου 2006,

         ΑΠΟΦΑΣΙΖΕΙ:
   1.   Οι αρμόδιοι φορείς των κρατών μελών (ή οι οριζόμενοι αρμόδιοι φορείς, εφόσον σε ένα κράτος μέλος υπάρχουν περισσότεροι του ενός) λαμβάνουν τα αναγκαία μέτρα, για να εξασφαλίσουν τη συλλογή και την παροχή των στοιχείων τα οποία ορίζονται στο σημείο 5.
   2.   Τα εν λόγω στοιχεία υποβάλλονται τον Ιανουάριο κάθε έτους, και αφορούν στο προηγούμενο έτος, στην τεχνική επιτροπή, η οποία προβλέπεται από το άρθρο 117γ του κανονισμού (ΕΟΚ) αριθ. 574/72.
   3.   Η Γραμματεία της τεχνικής επιτροπής είναι επιφορτισμένη με το συντονισμό της συλλογής των εν λόγω στοιχείων και, με την έγκριση της τεχνικής επιτροπής, με την κατάρτιση ετήσιας περίληψης για τη διοικητική επιτροπή.
   4.   Τα συλλεγόμενα στοιχεία αφορούν αποκλειστικά συντάξεις γήρατος στις οποίες ο αιτών είναι κάτοικος άλλου κράτους μέλους και περιέχουν τα ακόλουθα:

               α)

               το χρόνο αντίδρασης του φορέα εξέτασης στο κράτος μέλος κατοικίας (δηλαδή το χρόνο τον οποίο χρειάσθηκε ο φορέας εξέτασης, για να ενημερώσει τον αρμόδιο φορέα ότι έχει υποβληθεί στον τελευταίο αίτηση συνταξιοδότησης). Για τους σκοπούς της παρούσας απόφασης, ως «φορέας εξέτασης» νοείται ο οργανισμός στο κράτος μέλος κατοικίας του αιτούντος ο οποίος είναι υπεύθυνος για τη συμπλήρωση του εντύπου Ε 202, ενώ ως «αρμόδιος φορέας» νοείται ο οργανισμός του κράτους μέλους ο οποίος παραλαμβάνει το συμπληρωμένο έντυπο Ε 202 και είναι υπεύθυνος να το επεξεργασθεί ανάλογα·

               β)

               το χρονικό διάστημα επεξεργασίας της αίτησης εκ μέρους του αρμόδιου φορέα (δηλαδή το χρόνο τον οποίο χρειάσθηκε ο αρμόδιος φορέας για να εκδώσει την οριστική απόφαση)·

               γ)

               το συνολικό χρόνο επεξεργασίας από τα δύο εμπλεκόμενα κράτη μέλη (δηλαδή, το χρονικό διάστημα αναμονής του αιτούντος, από την ημερομηνία αρχικής υποβολής της αίτησης στον φορέα εξέτασης μέχρι την έκδοση οριστικής απόφασης).

      Σημείωση: Η αναφορά στο «έντυπο Ε 202» εφαρμόζεται τηρουμένων των αναλογιών στο κατάλληλο διαρθρωμένο ηλεκτρονικό έγγραφο (ΔΗΕ), όταν θα αρχίσουν οι ηλεκτρονικές ανταλλαγές στο πλαίσιο της EESSI.
   5.   Τα συλλεγόμενα πραγματικά στοιχεία πρέπει να περιλαμβάνουν τα ακόλουθα:

               α)

               το μέσο, τον ελάχιστο και το μέγιστο χρόνο ο οποίος απαιτήθηκε κατά το προηγούμενο δωδεκάμηνο για την αποστολή των αιτήσεων συνταξιοδότησης λόγω γήρατος από τον φορέα εξέτασης στον αρμόδιο φορέα·

               β)

               το μέσο, τον ελάχιστο και το μέγιστο χρόνο ο οποίος απαιτήθηκε κατά το προηγούμενο δωδεκάμηνο για την έκδοση οριστικής απόφασης από τον αρμόδιο φορέα επί αίτησης συνταξιοδότησης λόγω γήρατος στην περίπτωση κατά την οποία ο αιτών είναι κάτοικος άλλου κράτους μέλους·

               γ)

               σύντομο σχόλιο από τον αρμόδιο φορέα, το οποίο θα τοποθετεί τα στοιχεία στο πλαίσιό τους και θα διευκρινίζει τους παράγοντες στους οποίους οφειλόταν η ταχύτερη και η πλέον καθυστερημένη διεκπεραίωση των αιτήσεων·

               δ)

               σύντομη επεξήγηση από τον αρμόδιο φορέα σχετικά με την επιλεγείσα μεθοδολογία, τη χρήση ή όχι δείγματος, το μέγεθος του δείγματος, την καλυφθείσα περίοδο, το συνολικό αριθμό των εξετασθέντων φακέλων κ.λπ.

         6.   Η συλλογή των στοιχείων αρχίζει, εφόσον είναι δυνατόν, τον Ιανουάριο του 2008 με στόχο να υποβληθούν για πρώτη φορά στην τεχνική επιτροπή τον Ιανουάριο του 2009.
   7.   Κάθε κράτος μέλος θα υποβάλλει τα στοιχεία του στην τεχνική επιτροπή με στόχο την προώθηση της ανταλλαγής εμπειριών και τη διάδοση των βέλτιστων πρακτικών.
   8.   Το σύστημα συλλογής και χρήσης των στοιχείων θα αναθεωρείται στο τέλος κάθε έτους και, όπου κρίνεται απαραίτητο, θα γίνονται συστάσεις για βελτιώσεις.
   9.   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   Η εφαρμογή της αρχίζει από την 1η Ιανουαρίου 2008.

            Η πρόεδρος της διοικητικής επιτροπής

         Jana LOVŠIN

      (1)  ΕΕ L 149 της 5.7.1971, σ. 2. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1992/2006 του Ευρωπαϊκού Κοινοβουλίου και του Συμβουλίου (ΕΕ L 392 της 30.12.2006, σ. 1).

      (2)  ΕΕ L 74 της 27.3.1972, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 101/2008 της Επιτροπής (ΕΕ L 31 της 5.2.2008, σ. 15).